Ksenija Prodanović | 15. mar 2021.\nDnevni list Informer danas je objavio vest da gledaoci koji u Hrvatskoj koji koriste usluge austrijskog operatera neće moći da gledaju kanale United Media – N1 i Sport Klub, jer sa tom kompanijom nije postignut dogovor o nastavku saradnje. “Ovo je samo još jedan dokaz u nizu da televizija koja je pod uticajem Dragana Đilasa ne posluje valjano, pa im udaraju zabrane širom regiona”, navode u identičnom tekstu Informer i Alo.\n“Jako smo iznenađeni odlukom operatera A1 da ne obnovi ugovor o distribuciji kanala, posebno imajući u vidu da su im ponuđeni apsolutni isti uslovi koji su važili i do sada. Sa njima smo sarađivali dugi niz godina i žao nam je što ta saradnja nije nastavljena uprkos dobroj volji sa naše strane da do toga dođe”, navodi se u saopštenju N1.\nKon o optužbama na račun N1: Politizacija prati ceo ovaj događaj (VIDEO)\nDezinformacije N1 Tablodi\n← Nedeljkov: Napadi na Crtu su skretanje pažnje sa nerada skupštine (VIDEO)\nČlanica REM: Prijava protiv Vučića zbog odsečenih glava →


Posjeta Vladi BPK\nDirektor Zavoda Drin, gospodin Adis Ramić, zajedno sa svojim saradnicima boravio je u službenoj posjeti Vladi Bosansko- podrinjskog kantona, gdje ih je dočekao premijer BPK, gospodin Emir Oković, ministrica za soc.politiku, zdravstvo, raseljena lica i izbjeglice, gospođa Sabira Bešlija, ministar finansija ovog kantona, gospodin Nudžeim Džihanić te direktorica Centra za socijalni rad BPK Goražde, gospođa Mediha Jašarević Hodžić.\nCilj ove posjete je, prije svega, ostvarivanje bolje saradnje, radi podrške korisnicima koji dolaze sa prostora ovog kantona, gdje su domaćini pokazali izrazitu volju da se odnosi sa našom ustanovom unaprijede i približe. Premijer je ovom prilikom iskazao zadovoljstvo i zahvalnost za smještaj i njegu njegovih sugrađana smještenih u Zavodu Drin, te konstatovao da nikada nije bilo prgovora niti primjedbi s te strane.\nNa sastanku su i direktor Ramić i domaćini izrazili želju da se odnosi unaprijede, a prije svega radi podrške korisnicima koji dolaze sa područja BPK, te kako obaveze prema Zavodu od strane ovog kantona trebaju biti fer i na vrijeme realizovane. Posebnu podršku i zahvalnost našoj ustanovi iskazala je ministrica Bešlija, naglasivši da je obaveza svih nas da kao ljudi zadovoljimo potrebe korisnika, jer oni nisu birali takav život kakav imaju, moraju biti prioritet svima, ne samo resornom ministarstvu nego i kantonu i državi.\nNa kraju ove posjete direktor Ramić je pozvao prisutne da posjete Fojnicu, da dođu u Zavod Drin, prije svega u posjetu korisnicima, ali i radi unapređenja odnosa te upoznavanja sa novim projektima i sa onim koje je Zavod već realizovao.


Usluga koju u trgovinama dobijaju potrošači u Srbiji je na gotovo dvostruko nižem nivou nego na Zapadu, pokazuje najnovije istraživanje kompanije Intelidžens.\nKvalitet usluge u prodavnicama robe široke potrošnje, koji je praćen metodom “tajnog kupca” bio je uoči 2020. godine na nivou 52 odsto, dok je evropski standard 81 procenat, prema saopštenju kompanije o rezultatima istraživanja.\nOko 30 odsto svih prodavaca, kako se ističe, uopšte ne poznaje karakteristike proizvoda koje prodaju i teško se snalaze da pronađu informacije o njima.\nDve trećine njih ne zanimaju potrebe kupaca, već vode računa o nekim drugim poslovima koje obavljaju. Iako trgovci na oko dve trećine elektronskih poruka odgovore na vreme, polovina njih odgovori veoma šturo sa često generičkim porukama koje prebacuju posao na nekog drugog.\n“S obzirom na to da većinu prodavnica u ovom sektoru čine strane kompanije, očekivanja da će svoje znanje uložiti u podizanje standarda usluge do sada se nisu ispunila u potpunosti”, navodi se u istraživanju.\nIpak, napominje se da je u devet praćenih trgovinskih lanaca zabeležen rast povećanja kvaliteta usluge sa 47 odsto u trećem kvartalu prošle godine, na 52 procenta u poslednjem tromesečju.\nZa bolje ocene kvaliteta usluga u trgovinama najzaslužniji je nešto veći nivo zadovoljstva samih zaposlenih, konstatuje Intelidžens, koji je sproveo i merenje zadovoljstva samih prodavaca na radnom mestu.\nIstraživanje je pokazalo da su zadovoljstvo zaposlenog i zadovoljstvo potrošača u korelaciji, te da će nivo usluge, kao i promet, porasti ako su zaposleni zadovoljniji, zaključuje se u istraživanju.\nHvala NATO: Članstvo Crnoj Gori “donelo” 1,3 mlrd. EUR investicija\n13/07/2020 | 08:15\nIstraživanje OTKRIVA: Zašto birate određenu PLEJLISTU – nije u pitanju MUZIKA...\nPingback: Il 30% dei venditori in Serbia non sa cosa vende - Serbian MonitorSerbian Monitor


VULIN VUČIĆU ČESTITAO DAN VOJSKE: Vreme Vašeg komandovanja vojskom ostaće zapamćeno kao vreme obnove oružane moći | Novosti.RS\n- Poštovani predsedniče Republike Srbije i vrhovni komandante Vojske Srbije, U ime svih pripadnika Ministarstva unutrašnjih poslova i u svoje ime, čestitam Vam Dan Vojske Srbije.\nVreme u kome ste vrhovni komandant Vojske Srbije je vreme nezabeleženih ulaganja u opremu i naoružanje, ali i standard svih pripadnika vojske.\nVreme Vašeg komandovanja vojskom ostaće zapamćeno kao vreme obnove oružane moći i vreme u kome je Srbija izabrala put vojne neutralnosti.\nVUČIĆ, POČASNI GRAĐANIN: Visoka priznanja povodom dana grada Šapca\n23. 04. 2021. u 10:43\nVi ste prvi vrhovni komandant Vojske Srbije, koji nije predao, ni izručio nijednog vojnika i oficira, ni jednom stranom sudu i prvi koji se nije plašio da iskaže poštovanje našim borcima za slobodu.\nŽelim Vam da još dugo, po volji građana Srbije, komandujete našom vojskom i čuvate Srbiju i sve Srbe- Saopštio je Vulin.\nDan vojske Aleksandar Vulin Aleksandar Vučić ministar Aleksandar Vulin


Ja volim Srbiju (Ja volim Srbiju) - Serije - mojtv.net\nSaznaćete zanimljive ili neobične podatke o Srbiji ili njenim stanovnicima\nUz takmičarsku atmosferu, mnogo zabave i muzike- saznaćete zanimljive ili neobične podatke o Srbiji ili njenim stanovnicima…Nešto od toga ste učili u školi, neke od podataka ste saznavalili na neke druge načine, a o nekima- možda do sada niste ni razmišljali!\nTV format “Ja volim Srbiju” je kolažna emisija, kombinacija kviza i muzičko- zabavne emisije. Kroz raznovrsne igre, pesme i zabavu, u svakoj emisiji takmiče se dva tima u kojima su po tri poznate ličnosti iz Srbije. Svaki tim udružuje snage sa svojom publilkom, u borbi za pobedu.\nKroz ovaj televizijski spektakl, koji će svake nedelje uveče od 21 sat obilovati humorom i pozitivnom takmičarskom atmosferoma, provodiće vas voditeljka Nina Seničar.\nLideri takmičarskih timova- stalni kapiteni ekipa biće Nele Karajlić i Nenad Okanović.


Vratićemo originalni urbanistički projekat za naselje Stepa Stepanović - NOVA stranka\n29.01.2018 Press služba Beograd 0\nNa prvoj sednici Skupštine grada Beograda koju će voditi koalicija "Da oslobodimo Beograd - DS, Nova, SDS, ZEP Zeleni", biće vraćen originalni Urbanistički projekat za naselje "Stepa Stepanović" koji, umesto pumpe i crkve, predviđa izgradnju vrtića, nove škole i doma zdravlja.\nTo su danas u razgovoru sa stanovnicima naselja "Stepa Stepanović", u ime koalicije obećali Dragan Šutanovac, predsednik DS, dr Mira Petrović, potpredsednica Nove, i general u penziji Sreto Malinović.\nKandidat za gradonačelnika Dragan Šutanovac rekao je da je ideja bila da ovo naselje bude potpuno autonomno i da dobrom putnom mrežom bude u vezi sa ostalim delovima Beograda.\n„Nažalost, 2013. godine vlast koja je došla, promenila je planove i umesto da se ovde nastavi sa zidanjem onih sadržaja koji su obećani prvim planom, to se prekinulo i ušlo se u potpuno drugo planiranje. Građani koji su kupovali stanove ovde, nisu plaćali samo kvadratni metar, već su plaćali da imaju mogućnost da decu pošalju u vrtić, u školu, da imaju Dom zdravlja i ostale sadržaje koje ovako veliko naselje mora da ima.“\nOn je podsetio i da je prethodna vlast u ovom stambenom naselju izgradila gotovo 5.000 stanova za manje od dve godine, dok vlast Srpske napredne stranke za pet godina ne može da izgradi dve kule u Beogradu na vodi.\nDr Mira Petrović, potpredsednica Nove stranke i kandidatkinja za odbornicu u Skupštini grada Beograda, izjavila je da su problemi koji muče građane Stepe u vezi sa saobraćajnom infrastrukturom i lečenjem dece nezamislivi u 21. veku:\n„Nerešavanje ovakvih problema od strane ove vlasti koja je imala priliku i mogućnost da ih reši, pokazuje krajnju bahatost, bezobzirnost i nebrigu o svojim građanima“, zaključila je dr Mira Petrović.\nGeneral u penziji i kandidat za odbornika u Skupštini grada Beograda Sreto Malinović izjavio je da u Stepi živi veliki broj kolega iz Vojske:\n„'Stepa' pokazuje doslednost tadašnjeg ministra odbrane Dragana Šutanovca i ostalih ljudi koji su realizovali ovaj projekat za manje od dve godine“.\nPrethodna vest\tPredstavljena Deklaracija: Oslobodićemo Beograd, a potom i Srbiju Sledeća vest\tKralj Ibi i Vučić


Srbija između dve vatre: Nepouzdan partner na istorijskoj prekretnici - Vesti - Nedeljnik Vreme\nKorišćenje ukrajinske situacije: Milo Đukanović\n21. 3. 2022. / 15.29\nSrbija između dve vatre: Nepouzdan partner na istorijskoj prekretnici\nZbog oklevanja da osudi rusku invaziju na Ukrajinu i uskladi politiku sa sankcijama EU protiv Rusije, Srbija se bez prave odbrane na zapadnoj međunardnoj sceni našla na meti kritika iz Podgorice i Prištine. Kako je igra sedenja na dve stolice došla do svog kraja, na potpuno nepripremremljenu naprednjačku vlast se kao na nepouzdanog saveznika podozrivo gleda i iz Brisela, Vašigtnona i Londona, i iz Moskve, Pekinga i Minska. Međunarodni položaj Srbije je znantno oslabljen, a pritisci rastu\nOdluka Kremlja da Crnu Goru svrsta među neprijatelje Rusije je "antiistorijska“, kao što je "antiistorijski čin“ napad Rusije na Ukrajinu, ocenio je crnogorski predsednik Milo Đukanović za grčki dnevni list "Kathimerini".\n"Biti danas protiv rata koji Rusija vodi protiv nezavisne evropske države Ukrajine, protiv jednog od Rusima najbližih naroda, pitanje je ne samo časti i nacionalnog dostojanstva, nego i zdravog razuma", rekao je Đukanović.\nPoručio je da Crna Gora nikad nije bila, niti je neprijatelj Rusije, već da je "protiv takvog anticivilizacijskog bespravnog i nasilničkog ponašanja".\nNa Balkanu uvek ima povoda za rat\nNa pitanje da li je moguće prelivanje ukrajinske krize na Zapadni Balkan, Đukanović je rekao da "kroz svu istoriju Balkana nije nikada bio problem da se nađe povod za novi rat". "Pored nerešenih pitanja zaostalih još iz vremena raspada Jugoslavije, plodno tle za destrukciju je i zastoj u evropskoj integraciji celog regiona poslednjih godina. To hrabri i jača retrogradne snage koje ne vide budućnost naših zemalja u Evropskoj uniji", rekao je Đukanović.\nObjasnio je da Bosna i Hercegovina i dalje nije funkcionalna, jer srpski entitet konstantno preti secesijom, da se dijalog Beograda i Prištine vrti u krug, a da Severna Makedonija i Albanija još nisu otvorile pregovore o pristupanju.\nVelikosrpska i ruska desrukcija\nU Crnoj Gori već pet-šest godina "pritisnutoj velikosrpskom i ruskom destrukcijom, političkoj krizi u kojoj se nalazi ne nazire se kraj“, kazao je predsednik Crne Gore koji je na vlasti preko tri decenije.\nObjasnio je da su protivnici njenog evropskog i evroatlantskog puta u međuvremenu od opozicije postali deo vlasti i da sada iznutra podrivaju institucije sistema. Da ironija, za Đukanovića, bude veća, "to je urađeno ne samo nacionalističkim angažmanom Srpske pravoslavne crkve, koja je remetilački faktor i u Crnoj Gori i u regionu, nego i uz podršku pojedinih zapadnih partnera koji nisu videli i još dovoljno ne vide destrukciju trećih strana zaogrnutu floskulama o demokratskom napretku društva".\nI dalje: projekat "ruskog sveta" na Balkanu se zove "srpski svet", a Crna Gora se smatra njegovim prirodnim delom, a proruske snage u Srbiji, Crnoj Gori, u Republici Srpskoj organizuju skupove podrške Putinu "i slave ‘podvige’ ruske vojske".\n"Medijska infrastruktura, uz obilatu finansijsku podršku za takvo delovanje, već odavno je postavljena u regionu. Centri su u Beogradu i Banjaluci, odakle aktivnost šire na Crnu Goru i celi region", kazao je Đukanović i dodao da je Srbija nažalost "otvoreni proksi Kremlja na Zapadnom Balkanu", "jedna od retkih evropskih prestonica, ako ne i jedina, koja nije osudila rusku agresiju i koja se nije pridružila politici sankcija EU, iako je zemlja kandidat“, te da je "priča o neutralnosti priča za malu decu".\nPogledi Aljbina Kurtija\nU sličnom tonu je o Srbiji u intervjuu za BBC govorio premijer Kosova Aljbin Kurti. On je istakao tesne i prijateljske veze Srbije sa Rusijom, združene vežbe srpske i ruske vojske, kupovinu oružja od Rusije i vojne poklene Srbiji iz Rusije i Belorusije.\nI Kurti je označio Srbiju kao "remetilački faktor“ na Zapadnom Balakanu, kao “rusko uporište“ iz koga preti izazivanje krize kada to Putinu bude pogodovalo. Iskoristio je priliku da kaže da se na primeru Ukrajine vidi koliko bi za bezbednst regiona bilo važno da Kosovo postane članica NATO-a.\nNasukan "mali srpski brod“\nZbog izbegavanja da osudi rusku agresiju i odbijanja da u skladu sa sankcijama Evropske unije uvede mere protiv Rusije zbog agresije na Ukrajinu, Vlada Srbije i predsednik države Aleksandar Vučić značajno su oslabili međunarodni položaj zemlje. Postalo je upitno da li je cilj ove vlasti uopšte približavanje Evropskoj uniji i Sjedinjenim Američkim Državama.\nNa optužbe Đukanovića i Kurtija na zapadnoj međunarodnoj sceni zbog bliskosti sa Vladimirom Putinom Vučić nema pravi odgovor, za unutrašnje potrebe biće svakako žestok.\nSrbija je u Briselu, Vašingtonu i Londonu prepoznata kao ruski saveznik na Balkanu koji sve manje ubedljivo govori da mu je prioritet člantvo u EU.\nDo sada definisani nacionalni prioriteti Srbije su dovedeni u pitanje: vernost Rusiji udaljava je za dugi vremenski period od EU, osuda Vladmira Putina zbog energetske zavisnosti od Rusije može da ima teške ekonomske posledice.\nI dalje: za spoljnu politiku Srbije po prinicpu "mi volimo Rusiju jer nas nije bombardovala, čuva nam Kosovo a i inače, a pravićemo se da volimo Zapad jer su tu pare“, oduvek se znalo da će kad-tad nasukati "mali srpski brod“ (Vučić), samo što se apsolutno ništa nje radilo po tom pitanju.\nOdricanje od Rusije za Srbiju bi značilo i uskraćivanje ruske blokade prijema Kosova u UN, jer je sa ruskog stanovišta to inače u suprotnosti sa politikom prisvajanja ukrajinskih teritorija koju vodi Kremlj.\nSa treće strane, svako ozbiljno približavanje Srbije Zapadu značilo bi slabljenje autokratske naprednjačke vlasti napravljene po putinovskom uzoru, ali, još uvek, manje brutalnoj.\nU napetoj situaciji koja je na ivici širenja ukrajinskog rata van terorije Ukrajine, vlastima u Beogradu neće biti ostavljeno mnogo vremena da se premišlja.\nDeklarativne sankcije Rusiji: Komisijsko uvođenje bez državnog sprovođenja\nPoseta Analene Berbok Srbiji: Hvala joj što ga je saslušala


ZBOG POGORŠANJA EPIDEMIOLOŠKE SITUACIJE: EU i dalje zabranjuje ulaz građanima Srbije : Nadlanu.com\nZBOG POGORŠANJA EPIDEMIOLOŠKE SITUACIJE: EU i dalje zabranjuje ulaz građanima Srbije\nObjavljeno 16. sep 2020. / 13:00:34\nEvropska unija nije vratila Srbiju na listu trećih zemalja kojima je dozvoljen ulaz u EU.\nTako zbog epidemije građanima Srbije i dalje nije dozvoljen ulaz u zemlje Evropske unije.\nPodsetimo, zbog pogoršanja epidemiološke situacije, ambasadori država članica EU još 14. jula doneli su odluku da se Srbija (i Crna Gora) skinu sa liste država kojima je dozvoljeno privremeno putovanje u EU.\nPrethodno je danas Grčka produžila zabranu ulaska za građane Srbije do 30. septembra, što je objavio je Službeni list Grčke.\nepidemija koronavirusaepidemiološka situacijaevropska unijakoronaviruszabrana ulaska


OČEKUJU VAS VELIKE promene na POLJU FINANSIJA u 2020: Jedan znak će ZARADITI ogroman NOVAC, a drugi sve IZGUBITI! – NE LOMI MI SRCE\nVelike promene na polju finansija u 2020: Jedan znak će zaraditi ogroman novac, a drugi sve izgubiti…\nDa li ćete biti uspešni i zaraditi novac u 2020? Evo šta zvezde kažu.\nPored prognoze na polju sreće i ljubavi, položaji zvezda nam mogu otkriti i kakva će nam biti 2020. godina u finansijskom smislu. Astrološki gledano, pred nama je period velikih promena gde će se smenjivati usponi i padovi, odnosno zarade i gubici.\nLJUBAVNI I DNEVNI HOROSKOP za SREDU 1. JANUAR 2020.godine


SEEbiz.eu / HR / Aleksandar Damjanović: Tražimo da država stane iza KAP-a\nAleksandar Damjanović Kombinat aluminijuma KAP Deutsche Bank Igor Lukšić Vladimir Kavarić Radojica Živković\nDatum objave: 28.01.2012. - 14:50:47\nPODGORICA - Stabilnost crnogorskog budžeta biće ugrožena ukoliko se aktiviraju garancije koje je Vlada dala Kombinatu aluminijuma Podgorica (KAP), upozorili su poslanici opozicionih partija koji smatraju da je vrijeme da se preuzme odgovornost za lošu privatizaciju.\nPoslanik Socijalističke narodne partije (SNP), Aleksandar Damjanović, saopštio je da je krajnje vrijeme da se crnogorskoj javnosti pokažu odgovorni za privatizaciju koja je dovela do situacije u KAP-u i državi.\n- Nadam se da izjava ministra ekonomije Vladimira Kavarića nije uvod u postupak eventualnog gašenja KAP-a. Tražimo da država stane iza KAP-a, rekao je Damjanović agenciji Mina-business.\nKavarić je u četvrtak kazao da će Vlada vjerovatno morati da vrati 22 miliona eura kredita Dojče (Deutsche) banci umjesto KAP-a.\nDamjanović očekuje da se u Skupštini obavi rasprava oko mogućnosti da država preuzme na sebe sve garancije date KAP-u, u iznosu 130 miliona eura.\n- To bi ugrozilo budžet koji smo usvojili. Znamo kako je u njemu definisana otplata garancija, pa bi bilo dobro da se povede rasprava u parlamentu po tom pitanju, rekao je Damjanović.\nOn je dodao da je vrijeme da se preuzme odgovornost za loš posao privatizacije KAP-a koji se sada vraća kao bumerang.\nDamjanović je poručio da će skupštinski Odbor za ekonomiju finansije i budžet reagovati na Kavarićevu najavu, a postoji mogućnost i za organizovanje kontrolnih saslušanja.\n- Premijer Igor Lukšić je najavio da će u parlamentu biti inicirana rasprava koja se tiče budućnosti energetsko-metalurškog kompleksa u Crnoj Gori, pa bi garancije mogle da budu segment i te rasprave, najavio je Damjanović.\nPoslanik Nove srpske demokratije, Radojica Živković ocijenio je da će Vlada zbog dugova KAP-a morati da se zaduži po nepovoljnim uslovima, pa će više generacija crnogorskih građana zbog toga plaćati penale.\n- Tako će zadužiti Crnu Goru da ćemo se u narednih 20, 30 godina teško razdužiti”, poručio je Živković.\nOn je agenciji Mina-business kazao da za njega nije ništa novo to što će Vlada morati da vrati 22 miliona eura kredita Dojče banci umjesto KAP-a.\n- To smo i na sjednicama Skupštine i Odbora za ekonomiju, finansije i budžet stalno govorili. Poslanici Nove su znali da će se to desiti, rekao je Živković.


Raspisan konkurs za upis polaznika Centra za osnovnu policijsku obuku - PressLider.rs\nRaspisan konkurs za upis polaznika Centra za osnovnu policijsku obuku\n7. juna 2019. 7. juna 2019. Marina Trmčić\t0 Comments Konkurs, Policija\nMinistarstvo unutrašnjih poslova raspisalo je konkurs za upis 600 polaznika Centra za osnovnu policijsku obuku (COPO) na koji se zainteresovani mogu prijaviti zaključno sa 8. julom 2019. godine, saopšteno je iz PU.\nKandidat mora imati završenu srednju školu, u četvorogodišnjem trajanju, ili završene osnovne strukovne, odnosno osnovne akademske studije, Kriminalističko- policijskog univerziteta (KPU). Neophodno je da nema manje od 18, a više od 24 godine starosti do dana zaključenja konkursa, odnosno da nema više od 27 godina starosti ukoliko je reč o kandidatima koji su svršeni studenti KPU, navodi se u saopštenju.\nPrijava na konkurs sa dokumentacijom, podnosi se policijskoj stanici po mestu prebivališta kandidata. Tekst i bliže uslove konkursa možete naći na sajtu Ministarstva unutrašnjih poslova www.mup.gov.rs i Centra za osnovnu policijsku obuku www.copo.edu.rs , dodaje se u saopštenju.\n← Letnja sezona na Torniku počinje 14. juna\nSUTRA počinje kupališna sezona u ČAČKU →


Vesti online / Srpski informativni portal / Erdogan: Rusija i Turska bi mogle zajedno da prave S-500\n- Ugovor za S-400 je završen, prema dogovoru bi isporuke trebalo da počnu u julu, a možda i ranije. Rusija nam je ponudila vrlo dobre uslove. Nakon toga pričaćemo i o S-500, uključujući i o njihovoj zajedničkoj proizvodnji, kao i sa S-400 - rekao je Erdogan na sastanku sa mladima u Istanbulu.\nPrema njegovim rečima, Sjedinjene Američke Države su predale Turskoj pet lovaca F-35, na kojima se u Sjedinjenim Američkim Državama obučavaju turski piloti. Turski lider uveren je da će Sjedinjene Američke Države ispuniti sve svoje obaveze prema Turskoj u okviru programa F-35.\nTurska je ranije saopštila da neće odustati od planova za kupovinom S-400 i da će prva serija ovog sistema protivvazdušne odbrane stići u zemlju u julu.\nSjedinjene Američke Države tvrde da su sistemi S-400 nekompatibilni sa standardima NATO-a, prete sankcijama zbog njihove moguće nabavke i više puta su govorile da bi mogle da odlože ili otkažu proces prodaje Turskoj najnovijih aviona F-35.\nTurska je jedan od učesnika međunarodnog američkog programa za razvoj F-35. Turska je takođe više puta izjavljivala da S-400 ne predstavlja pretnju američkom F-35.


Copyright © NIN No 2539\nSrbi na Kosovu i Metohiji ne osecaju se bezbedniji nego pre dva meseca. Povecanje broja vojnika Kfora, dolazak medjunarodne policije, predaja znatne kolicine oruzja od strane pripadnika OVK, sve to ne donosi nikakvo istinsko poboljsanje bezbednosne situacije za nealbansko stanovnistvo. Vlasti u Beogradu, najcesce preko vojnog vrha, na svakih nekoliko dana objavljuju skori povratak republicke policije i jugoslovenske vojske, predstavnici medjunarodne zajednice relativizuju stvari, a konstruktivnih resenja sa te strane nema na vidiku.\nMomcilo Trajkovic i vladika Artemije, predstavnici Srba u Prelaznom savetu Kosova, predali su prosle nedelje sefu misije UN na Kosovu Bernaru Kusneru model kantonizacije kojim bi Srbima bio omogucen ostanak, pa i povratak raseljenih na Kosovo.\nU prvi mah odbacujuci predlog o kantonizaciji kao opasnost za ocuvanje multietnickog Kosova i uvod u podelu, sam Kusner je predlozio privremeno preseljenje Srba unutar Pokrajine kako bi se poboljsala njihova bezbednost. Albanac, clan Privremenog saveta, rekao nam je tim povodom da mozda i sam Kusner nije siguran sta to sve znaci, ali da je hteo da bude konstruktivan. Iako pre svega u strahu za sopstveni zivot, lokalni Srbi to dozivljavaju kao getoizaciju, priznanje nemoci Kfora da ih zastiti, i nastojanje medjunarodne zajednice da sebi olaksa posao po cenu dalje degradacije Srba. Sa principijelog stanovista, zaista nije jasno kako preseljenja doprinose multietnickom Kosovu, odnosno nije li i to etnicki inzinjering. Argumentacija da Kfor ne moze svakom Srbinu dodeliti po jednog vojnika kao pratnju zapravo je zamena teza jer se polazi od posledice a ne od uzroka: veliki broj Albanca pod oruzjem ciji se kriminalni akti tolerisu.\nSto se kantonizacije tice, radi se o modelu koji je proslog oktobra upravo u NIN-u javnosti predstavio dr Dusan Batakovic, istoricar. Na agrarnim podrucjima bili bi stvoreni pretezno srpski i pretezno albanski kantoni, s istom takvom lokalnom policijom i sudstvom, dok bi u gradovima postojale dvodomne skupstine. Granice kantona isle bi zaokruzivanjem mesta s etnickom vecinom. Srpski kantoni bili bi na severu Leposavic i Ibarski Kolasin, zatim od Kosova Polja do Gnjilana, treci od Kosovske Kamenice i Novog Brda prema Gnjilanu. Cetvrti bi obuhvatao Sirjinicku zupu (Strpce), kome bi se pridodali, ako izraze zelju, i krajevi nastanjeni Gorancima (Sredacka zupa, Opolje i Gora), a peti bi obuhvatao nizove sela izmedju Peci, Istoka i Kline. Kantonima bi bila pripojena imanja srpskih manastira u obimu iz 1941. godine. Bilo je predvidjeno da takav model funkcionise kao prelazni period 15-20 godina, posle cega bi o statusu Kosova odlucivala sledeca generacija, neopterecena sadasnjim sukobima. Sada je ovaj predlog unesto modifikovan, prilagodjen stanju nastalom posle Rezolucije 1244, a period vazenja je skracen na pet godina.\nVladika Artemije, Batakovic i Trajkovic promovisali su prosle jeseni i zime ovaj model u susretima sa zapadnim diplomatama, prosledili ga i u Rambuje, a na domacoj sceni najdirektnije ga je podrzala Demokratska stranka, odnosno Savez za promene.\nVlast u Beogradu ga je, kao i ranije predloge za podelu (akademici Dobrica Cosic, Aleksandar Despic, istrazivac dr Slobodan Samardzic), ili za regionalizaciju (akademik Miodrag Jovicic i DSS), a priori odbacivala. Od usvajanja Ustava iz 1990. republicke vlasti su insistirale na legalistickom pristupu, neprestano tvrdeci da je autonomija definisana postojecim zakonima.\nPitanje podele bilo je aktuelno u medjunarodnim krugovima u vreme dogovora o zonama odgovornosti vojnih snaga na Kosovu. Nagovestaj da bi Rusi mogli dobiti posebnu zonu, i to na severu, lideri Albanaca snazno su odbijali smatrajuci da se njihove izbeglice tamo nece vracati i da to mirise na buducu podelu. Ta prica se sada ponavlja njihovim protestima kojima sprecavaju ulazak ruskih jedinica Kfora u Orahovac. Nespremnost Albanaca na Kosovu da prihvate i tako mali broj ruskih vojnika koji su pod komandom nemackog generala, ne obecava nista dobro u pogledu daljih rasprava o kantonizaciji. Takav njihov stav indirektno je poduprut zurbom nemackih vojnika Kfora da uhapse trojicu Srba iz Orahovca pre nego sto u taj grad dodju ruski vojnici.\nZaokupljene medjusobnim odnosima, stranke u Srbiji trenutno ne pokazuju narociti entuzijazam za rasprave o ovoj temi, sto je doduse u skladu i s opredeljenjem vecine ovdasnjeg stanovnistva da se koncentrise na sopstveno prezivljavanje a o kosovskom problemu da razmislja drugom prilikom.\nIstrazivac Instituta drustvenih nauka mr Zoran Lutovac u razgovoru za NIN kaze da je predlog kantonizacije, polazeci od evropskih standarda i uvazavajuci jos kontroverzna prava za nacionalne zajednice, nastojao institucionalno-administrativnim prekomponovanjem Kosova i Metohije da sacuva njegovu multietnicnost ne narusavajuci postojece granice."Posle svega sto se desilo u poslednjih godinu dana, a narocito posle otpocinjanja etnickog ciscenja Srba, koje je jos u toku, ovaj predlog tesko moze biti ostvariv u ovom trenutku, pa i u blizoj buducnosti. Naime, kantonizacija podrazumeva normalizaciju medjuetnickih odnosa, povratak na etnicku strukturu pre NATO agresije, uredjenu administraciju, potpunu pacifikaciju OVK... Toga u ovom trenutku nema i postavlja se pitanje sta ciniti dok se odnosi ne normalizuju. Mogu li se uopste etnicki odnosi normalizovati do nivoa multietnicnosti, odnosno opstanka etnicke izmesanosti.\nMozda bi, bar kao o prelaznom resenju, trebalo razmisljati o stvaranju dva entiteta u kojima bi etnicke zajednice upravljale sobom. Kusnerova inicijativa o privremenom preseljenju ide u prilog ideji o (privremenoj) administrativnoj podeli na dva entiteta", smatra Lutovac.\nDirektor Foruma za etnicke odnose dr Dusan Janjic podseca kako je projekat kantonizacije prosao u Bosni i Hercegovini. Upozoravajuci da je sada najveca odgovornost albanske zajednice, on sa zaljenjem konstatuje da se ponavlja model dominacije. "Kao toliko puta da sada, ostvarivanje ljudskih prava vezuje se za posebnu teritoriju."


Telekom Slovenije nije kupio bijeljinski Telrad Net – Majevica Online\nTelekom Slovenije nije kupio bijeljinski Telrad Net\n21. Jula 2014. 16:50\nDirektor bijeljinskog preduzeća „Telrad Net“ Radovan Radovanović rekao je za poslovni portal „Capital“ da nije tačna informacija koju je saopštio Telekom Slovenije da su preko svoje banjalučke kompanije „Blic net“ kupili „Telrad Net“, jer su pregovori o tome još uvijek u toku.\n„Prodaja „Telrad Neta” Slovencima još uvijek je neizvjesna. Pregovori ni izbliza nisu dovedeni do kraja. Teoretske mogućnosti da se to desi postoje, ali, ima još uvijek puno toga oko čega pregovaramo”, kaže Radovanović.\nRadovanović ističe da se formalno dogovorio sa Slovencima oko jednog dijela ugovora, ali da još uvijek pregovara oko tri do četiri uslova. U takvim pregovorima, kad je definisanje ugovora u pitanju, kaže Radovanović, bitni su i najsitniji detalji, čak tačke i zarezi.\nOn ističe da korisnici usluga „Telrad Neta” neće ni u kom slučaju biti oštećeni, ukoliko dođe do realizacije kupoprodajnog ugovora i prodaje „Telrad Neta” Slovencima, te da će cijene usluga ostati na sadašnjem nivou, odnosno da mogu biti samo niže, nikako više nego što je slučaj sada.\nRadovanović kaže da „Telrad Net” za svoje korisnike već priprema i paket usluga mobilne telefonije, što je novost u ponudi ovog provajdera.\nOn smatra da je objava slovenačkog „Telekoma”, odnosno njihove kompanije „Blic net” iz Banjaluke, da su već kupili bijeljinski „Telrad Net” samo marketinški potez, te da posao pregovaranja ni izbliza nije doveden do kraja.\nOvih dana objavljena je vijest da je slovanački „Telekom” kupio sve akcije „Telrad Neta” i da je za kupovinu izdvojeno 15 miliona evra, odnosno da će većina tog iznosa ići na plaćanje duga kupljene firme.\nTelrad Net je formirana 1990.godine i bavi se izgradnjom telekomunikacione mreže, odnosno provajder je fiksne i mobilne telefonije, kablovske telefonije i interneta.\nLOPARE: U Labuckoj otkriven i osvještan spomenik poginulim borcima


Škola fudbala "Lane" - Skolice Sporta\nŠkola fudbala “Lane”\n+381 65 555 05 00\nŠkola fudbala Lane osnovana 2012 godine vrši stalni upis dece od 4 do 12 godina. Škola radi po najsavremenijim evropskim metodama a sa decom rade poznati i iskusni treneri sa ‚‚Profi‚‚ i ‚‚A‚‚ uefa licencom kao i veoma velikim domaćim i internacionalnim iskustvom u radu sa svim selekcijama, počev od najmlađih kategorija pa do reprezentacije i super lige.\nDeca će praktično trenirati u svom balonu i imati uvek prioritet za treninge jer je objekat u vlasništvu škole tako da nema promena lokacije. Najsvremenija podloga poslednje generacije pruža mogućnost laganog kretanja kao i smanjenu mogućnost povređivanja.\nAkcenat se ne stavlja na veliki broj dece nego na što kvalitetniji rad u manjim grupama kao i individualne korekcije i obnavljanje naučenog.\nTreneri u našoj školi ne rade ovo kao dopunski posao imaju visoko obrazovanje i maksimalno su posvećeni članovima škole.\nObavezno konsultovanje sa medicinskim službama, adekvatne vežbe za određeni uzrast stavljanje u prvi plan učenje osnova fudbalske igre, veliki broj ponavljanja kao i česta gostovanja naših drugara poznatih fudbalera koji će nam biti demonstratori onoga šta su naučili a i družiti se sa nama.\nVlasnik i osnivač ove škole je proslavljeni fudbaler i reprezentativac Bora Cvetković, čovek koji je napravio veliku fudbalsku karijeru, a vas deco poziva da zajedno radimo i pokušamo da ga stignemo i da ga na njegovo zadovoljstvo prestignemo.


Vreme 876 - Kosovski pregovori: Briselska runda\nPosle Brisela se ide u Beč, a serija se nastavlja... Kakav je domet poteza Beograda\nI DALJE OHRABRIVANI IZ AMERIKE: Agim Čeku i Fatmir Sejdiju\nDruga runda direktnih pregovora Beograda i Prištine 14. oktobra u Briselu donela je samo jedan vidljiv rezultat, a to je da će se sledeća runda održati u Beču 22. oktobra. Možda, ipak, ne samo to. Trojka (Išinger, Harčenko, Vizner) mogla bi do 22. da sastavi predlog tema za razgovor ("radni papir") po principu najmanjeg zajedničkog imenitelja i da testira da li na nekom nivou može doći do sporazuma.\nŠto se tiče unutrašnjeg uređenja i organizacije KiM, tu možda ipak može biti i zajedničkih elemenata u onome što je predložio Ahtisari i onome što kao međunarodno garantovanu autonomiju predlaže Beograd, dok što se statusa tiče zajedničkih elemenata nema.\nU novembru su predviđena tri nova sastanka pregovarača, a poslednji sastanak u novembru mogao bi trajati i nekoliko dana. Ministar za KiM Samardžić ne veruje da će taj sastanak imati formu međunarodne konferencije, poput one u Dejtonu, a u jednom demantiju tvrdi da je vest AFP-a o tome proizvoljna i netačna. Premijer Koštunica je pre te briselske runde, u četvrtak 11. odbacio mogućnost rešavanja pitanja Kosova na eventualnoj međunarodnoj konferenciji van odobrenja Saveta bezbednosti. U nekim međunarodnim krugovima i zapadnim medijima konferencija je pominjana kao jedna od mogućnosti, ako pregovori Beograda i Prištine do 10. decembra ne daju rezultat.\nNa pregovore u Briselu 14. oktobra Beograd je poslao ministarsku delegaciju koja je još jednom obrazložila srpski predlog o suštinskoj autonomiji Kosova i Metohije sa međunarodnim garancijama statusa kosovskih Albanaca kao najpovlašćenije nacionalne manjine.\nSa Kosova je na te pregovore otišao sam politički vrh, što se u Beogradu tumačilo i kao znak da će kosovska delegacija ponovo pokušati da pokrene razgovor o regulisanju odnosa dve nezavisne države, na šta Beograd ne pristaje pod obrazloženjem da Kosovo nije država pa se i ne može pregovarati o nečem što ne postoji. S kosovske strane se ponavlja (Sejdiju) da je nezavisnost Kosova gotova stvar.\nNapretka u pregovorima očito nije bilo, mada posrednici, pa i srpski pregovarači, daju značaj tome što su dve strane postavljale jedna drugoj pitanja i odgovarale na njih, pa i tome što je razgovor trajao sat duže nego što je najavljeno. Visoki predstavnik Evropske unije za spoljnu politiku i bezbednost Solana obavestio je u ponedeljak 15. oktobra Savet ministara EU-a da je dosadašnji tok pregovora bolji od očekivanog.\nSAV VAZDUH: U izjavama medijima srpski ministar spoljnih poslova Jeremić i ministar za Kosovo i Metohiju Samardžić tražili su da se odstrane negativni uticaji na tok tih pregovora, kao što su: veštački rok do 10. decembra; tvrdnje da posle toga "nebo pada" i da nema više pregovora; najave jednostranog proglašenja kosovske nezavisnosti; kao i izjave pojedinih međunarodnih aktera, koji utiču na to da kosovski Albanci nemaju iskrenu želju da pregovaraju. Amerikanci ignorišu apele Beograda da prestanu s ohrabrivanjem kosovskih Albanaca na nepopustljivost.\nNema nagoveštaja da će se Amerikanci, koji troše sav vazduh na Irak (Dragan Simić, FPN) mnogo upuštati u analize lanca posledica, pa čak ni u teškoće na koje bi mogli naići Evropljani, ako i kad na Kosovu preuzmu buduću Međunarodnu civilnu misiju, koja bi trebalo da zameni UNMIK.\nTakođe, nije jasno da li neki značaj može imati to što se i u Americi, na primer, na marginama kakve predstavaljaju pisma uredništvu "Njujork tajmsa", osim ponavljanja floskule o neizbežnoj nezavisnosti Kosova može pročitati i to da je moralno i politički bombardovanje Beograda otvorilo vrata katastrofi u Iraku (Džon R. Makartur); da i liberalni i neokonzervativni jastrebovi intervencionisti aplaudiraju sami sebi hvaleći jedni bobardovanje Srbije, a drugi preventivni rat protiv Iraka, no da liberalni intervencionisti ne izgledaju više nobl od "neokonsa" pošto je osam godina posle intervencije – Kosovo ostavljeno u predvorju pakla (Alek Čans).\nPortparol američkog Stejt departmenta Tom Kejsi izjavio je 16. oktobra da je u tim pregovorima pred nama dalek put, a da ukoliko ne bude sporazuma do 10. decembra, SAD očekuju da se krene dalje sa nadgledanom nezavisnošću za Kosovo po smernicama koje je predložio Ahtisari.\nPremijer Koštunica je u utorak ocenio da svakodnevne izjave zvaničnika SAD imaju za cilj da spreče kosovske Albance da prihvate kompromisno rešenje; da Sjedinjene Američke Države vode grubu politiku sile i otvoreno se zalažu za rasparčavanje Srbije i da će srpski zvaničnici svakodnevno i na svakom mestu u svetu neprestano saopštavati da Kosovo i Metohija ne moge biti ratni plen NATO-a.\nKejsi na to upućuje demantujuću izjavu u kojoj kaže da SAD preko svog izaslanika Viznera traže kompromis i ponavlja da Amerika smatra da je najbolje rešenje nadgledana nezavisnost Kosova.\nViše srpskih političara ponavlja da postoji rizik od jednostranog proglašenja kosovske nezavisnosti i američkog priznanja tog akta, dok se istovremeno najavljuje da će srpska vlada poništiti taj akt i preduzeti mere o kojima se sada ne izjašnjava.\nMože se ipak donekle pretpostaviti kako bi to moglo izgledati – Srbija ne priznaje nijedan akt samoproklamovane države i nijedan njen dokument. Ne priznaje se nijedan dokument izdat od kosovske vlasti na teritoriji koju kontroliše Srbija, a kao posledica toga za one koji budu lojalni toj državi nema komunikacije preko teritorije Srbije i – sledi niz problematičnih i kontroverznih situacija...\nKosovskim Srbima je već praktično upućen poziv da Srbiju smatraju svojom državom i da se u skladu s tim ponašaju, što bi trebalo da znači da novoproglašena tvorevina ne kontroliše celu teritoriju. Na njih će verovatno biti pojačan pritisak, o čemu možda svedoči i ponovno pojavljivanje vesti o paravojnoj Albanskoj nacionalnoj armiji, koja preti da će preuzeti kontrolu nad severnim delom Kosova ukoliko to do 1. novembra ne učine KFOR, UNMIK, kosovska policija i Zaštitni korpus Kosova.\nNeki nagoveštaji u zapadnoj štampi govore da zapadni faktori u tišini razmatraju i šta da učine u slučaju pogoršavanja stanja na terenu. Nije sigurno da li baš o tome svedoči i vest da je UNMIK u selu Veliki Alas kod Lipljana 16. oktobra uhapsio Malzuma Bitićija zbog sumnje da je učestvovao u ubistvu 14 žetelaca iz sela Staro Gracko 23. jula 1999. godine.\nOsam godina istraga o tom događaju nije dala nikakve rezultate, kako je saopštavano, zbog nedostatka dokaza i sistematskog zastrašivanja svedoka...\nSrpskoj javnosti se, očito iz taktičkih razloga, ne govori mnogo o pretpostavljenom realnom efektu državnih mera za slučaj proglašenja nezavisnosti Kosova, sem u jednom segmentu: predočava se procena (Jeremić, prošle nedelje na RTS-u) da čak i ako proglasi nezavisnost, Kosovo nikako ne može dobiti stolicu u UN-u bez pristanka Srbije, jer članstvo nove države u UN-u mora da odobri SB, a to odobrenje će verovatno naići na veto ne samo Rusije, koju zapadni mediji jedino pominju, već i Kine.\nTu pretpostavku podupiru i vesti o tome da Evropljani pokušavaju da nađu formulu po kojoj bi došli na Kosovo u okvirima postojeće rezolucije SB-a, pošto nisu voljni da preuzimanje misije obave van sistema UN-a.\nNALOG: Vlada Srbije dala je krajem prošle nedelje nalog državnim funkcionerima i službenicima da napuste sve međunarodne skupove na kojima predstavnici privremenih organa Kosova nastupaju samostalno, a ne u sastavu delegacije UNMIK-a i da reaguju i kada predstavnici privremenih organa na Kosovu jesu u sastavu UNMIK-a, ali iznose stavove samostalno, ili kada delegacija UNMIK-a bude imala tretman kao državna delegacija.\nPre te preporuke ministar energetike Aleksandar Popović nedavno je napustio jedan međunarodni skup pošto je predstavniku privremene kosovske vlade data reč, a demarša je bilo i na Brionima i u Ljubljani.\nTo je izvesno podizanje lestvice od strane Beograda pred novu rundu direktnih pregovora u Briselu 14. oktobra, i pred 10. decembar, ali i znak da se primenjuje preporuka iz skupštinske kosovske rezolucije koja svim državnim organima nalaže da neodložno reaguju i na nagoveštaje priznavanja kosovske nezavisnosti.\nKoliki je domet beogradskog demarša? Da je stav Beograda nevažan, ne bi se vodili toliki pregovori, mada je u toj priči važnije kakav će ishod imati globalno lomljenje ruku Amerikanaca, Rusa i Evropljana.\nS druge strane, u pokušaje popravljanja pregovaračke pozicije Beograda može se ubrojati i odluka Saveta za nacionalnu bezbednost Srbije da raspiše nagradu od milion evra za informaciju koja bi vodila hapšenju haškog optuženika Mladića – mada je ta odluka više bila povezana sa parafiranjem Sporazuma sa EU-om o priduživanju. Vesti o tome vrte se u znaku oveštalih metafora o čaši koja je dopola prazna, to jest da je Srbija ostavljena na čekanju do kraja oktobra i još jedne posete Karle del Ponte Beogradu, dok Crnogorci parafiraše.\nBOSANSKA: U toj priči isto su tretirane Srbija i Bosna. Savet ministara EU-a dao je u ponedeljak podršku visokom predstavniku u BiH Miroslavu Lajčaku u njegovim naporima da osigura da BiH ispuni ključne preduslove za potpisivanje Sporazuma o stabilizaciji i pridruživanju s EU-om, pošto su propali pregovori o reformi policije. Tamošnji političari očekuju sankcije, a videće se i da li će sve to izazvati dodatne kontrareakcije i dodatno podgrejati tamošnju, kako izgleda, prilično nepovoljnu političku atmosferu.\nPočinje da se govori i o tome, da, po sistemu povezanih sudova, postoji veza između slučaja Kosovo i slučaja dejtonske Bosne i Hercegovine. U javnosti (u BiH više nego u Srbiji) mogu se češće nego ranije čuti pitanja o tome da li će kosovski finiš uticati na odnose u Bosni. Beograd izjavama zvaničnika šalje poruku da drži do poštovanja Dejtonskog sporazuma za BiH i ne ukazuje baš mnogo na to da zapadni faktori primenjuju različite strategije u dve postkonfliktne situacije – u slučaju BiH aktivno rade na učvršćivanju centralnih državnih funkcija i na ograničavanju samostalnosti njenih entiteta, a u slučaju Srbije na njenom deljenju, to jest na amputaciji Kosova.\nDOMAĆA: Prethodnih nedelja rasla je bojazan da bi dolazeća državna kriza nakon 10. decembra mogla u Srbiji da bude komplikovana i sporovima o tome kada treba da budu raspisani predsednički izbori. Spor i dalje traje, ali pošto se u tom sporenju ipak biraju reči i pošto vladajuća koalicija pokazuje sposobnost rešavanja unutrašnjih konflikata, unekoliko se smanjuje bojazan da bi on mogao da ugrozi vladajuću koaliciju i da krizom vladajuće koalicije produbi državnu krizu u nastupajućem osetljivom periodu.


Bogdan Gecić govorio za Forbs o radu sa klijentima u oblasti usluga | Gecić Law\nBogdan Gecić, osnivač Gecić Law, citiran je u časopisu Forbs, vodećoj globalnoj poslovnoj publikaciji, u članku pod naslovom „Devet rešenja za prikupljanje i odgovaranje na povratne informacije kupaca”.\nBogdan je učestvovao u ekspertskoj panel diskusiji, gde je izneo svoj stav o najboljim načinima za razumevanje i primenu povratnih informacija koje se mogu dobiti od klijenata sa stanovišta eminentnog preduzetnika u oblasti pravnih i profesionalnih usluga.\nBogdan je ovom prilikom istakao: „Upitnici i intervjui su odličan način da procenimo šta klijente zaista interesuje. U oblasti profesionalnih usluga, veoma je značajno da svaka naša aktivnost bude usredsređena na potrebe klijenata, dok je razumevanje i predviđanje njihovih potreba suštinski deo našeg posla. Tako stičemo uvid u stvari koje dobro radimo, kao i na kojim poljima bismo mogli da damo više od sebe i da unapredimo naš rad. Način na koji primenjujemo ove metode varira u zavisnosti od toga dubine saznanja koja kroz ove procese stičemo. Kada je reč o dugogodišnjim klijentima, trudimo da to bude što manje formalan proces, koji postaje sastavni deo naših redovnih sastanaka. Na projektima ograničenog trajanja, taj proces je obično nešto formalnije prirode, gde sprovodimo najmanje dve ankete, na početku i na kraju našeg poslovnog odnosa“.\nKao diplomac Harvarda sa značajnim uporištem u evropskom pravu, Bogdan doprinosi radu YEC-a kao jedan od odabranih članova ove elitne organizacije koji nisu iz SAD-a, pružajući jedinstvenu višestranu perspektivu ovom izuzetnom udruženju. YEC istovremeno predstavlja platformu za uspešnu transatlantsku razmenu znanja i poslovnu saradnju.


LIDL ŠIRI MREŽU – OTVORENE JOŠ ČETIRI PRODAVNICE - Lidl.rs\nOD DANAS, LIDL U VRŠCU, INĐIJI, JAGODINI I KIKINDI NUDI NAJPOVOLJNIJU POTROŠAČKU KORPU, KAO I ATRAKTIVNE „SLAVLJENIČKE“ CENE\n22.11.2018. - Prvi savremeni diskont u Srbiji proširio je svoju prodajnu mrežu otvaranjem još četiri prodavnice, pa je od danas jedinstveno iskustvo kupovine dostupno i u Vršcu, Inđiji, Jagodini i Kikindi. Pažljivo odabran asortiman od 1.500 proizvoda i ovoga puta je dočekao potrošače, a Lidl je pripremio i atraktivne „slavljeničke“ cene u svim pomenutim prodavnicama. Dodatno, sve one koji posete neku od 23 Lidl prodavnice širom Srbije očekuju novine u asortimanu – visokokvalitetne drvene igračke koje su idealan praznični poklon za najmlađe.\nProdavnice su otvorene istovremeno, u 8 časova ujutru, a ulasku prvih potrošača prethodilo je simbolično presecanje vrpce od strane lokalnih zvaničnika i predstavnika kompanije. Veliko interesovanje građana koji su od ranog jutra čekali otvaranje ni ovoga puta nije izostalo, a kako bi opravdala poverenje, kompanija Lidl Srbija je i u novim prodavnicama za potrošače pripremila odabran asortiman proizvoda sa najboljim odnosom cene i kvaliteta, i dodatne „slavljeničke“ cene povodom otvaranja.


Rodić: Rezultati neizvjesni do samog kraja - mojKontakt portal - Radio Televizija Kontakt\nRodić: Rezultati neizvjesni do samog kraja\n“Mi podatke dobijamo iz minuta u minut od naših aktivista sa terena širom Republike Srpske i BiH”, rekao je Rodić.\nOn je istakao da za funkciju člana Predsjedništva BiH na osnovu 117.093 prebrojanih glasova kandidat Koalicije SNSD-DNS-SP Željka Cvijanović osvojila je 65.072 dok je kandidat Saveza za promjene Mladen Ivanić osvojio 52.621 glas.\n“Za kandidaturu za predsjednika Republike Srpske na osnovu 36.940 izbrojanih glasova, kandidat Saveza za promjene Ognjen Tadić osvojio je 17.907 glasova, a Milorad Dodik 19.033 glasa”, potvrdio je Rodić.\nOn je dodao da je na osnovu nezvaničnih podataka kojima DNS raspolaže u ovom trenutku u Kozarskoj Dubici, Kalinoviku, Trebinju, Rudom, Ilidži, Ribniku, Berkovićima, Bileći i Šekovićima pobijedila je Željka Cvijanović, a Mladen Ivanić na Palama, Bratuncu, Jezeru, Novom Goraždu, Osmacima i Vlasenici.\n“Ovo znači da je širom Srpske slična situacija i da je još rano govoriti ko je pobijedio, jer svi ovi podaci nisu reprezentativan uzorak na osnovu koga neko može da proglasi pobjedu”, rekao je Rodić.\nOn je dodao da je ubijeđen da je, na osnovu toga kako je tekla predizborna kampanja i atmosfera koja je stvarana prethodnih godina, dovela do toga da će borba biti do kraja neiizvjesna, ali da su građani odlučili onako kako je za njih najbolje, prenose agencije.\nPandurevićeva: Tadić ima 52,1 odsto, Dodik 49,7 odsto glasova


Vesti – WTTC - broj ugroženih radnih mesta u turizmu rapidno raste – Travel Magazine\nWTTC – broj ugroženih radnih mesta u turizmu rapidno raste\nHome »Vesti» WTTC – broj ugroženih radnih mesta u turizmu rapidno...\nFoto: Yousef Alfuhigi from Unsplash\nUkupno 75 miliona radnih mesta u turizmu, ugroženo je zbog pandemije korona virusa, navodi „World Travel and Tourism Counsil“ (WTTC).\nAlarmantan podatak, zasnovan na istraživanjima globalne agencije za putovanja i turizam, ukazuje i na ogroman pad BDP-a putovanja i turizma u svetskoj ekonomiji, koji pretenduje da bude 2.1 trilion (hiljadu milijardi) dolara u 2020. godini.\nRizik od gubitka posla povećao se za 50%, i to za naše manje od dve nedelje!\nOvo je prilično značajan i zabrinjavajući trend, koji indikuje da postoji nekoliko miliona radnih mesta koji se svakodnevno gube u sektoru putovanja i turizma, usled velikog efekta pandemija korona virusa.\nAnaliza WTTC-a, koji predstavlja globalni privatni sektor putovanja i turizma, takođe otkriva dubinu krize za pojedine regione.\nFoto: Andrew Neel from Unsplash\nNaime, očekuje se da će azijsko-pacifički region biti pod najvećim udarom, te da bi do 49 miliona radnih mesta (!!) u ovom delu sveta moglo da se „ugasi“. Ovo predstavlja gubitak od gotovo 800 milijardi američkih dolara BDP-a putovanja i turizma.\nDeset miliona radnih mesta u sektoru turizma ugroženo u Evropi\nNajnovije brojke takođe ukazuju da je u Evropi, do 10 miliona radnih mesta u turizmu ugroženo, što ukupno predstavlja gubitak od skoro 552 milijarde američkih dolara.\nOčekuje se da će i Ameriku teško pogoditi ova kriza, te da će SAD, Kanada i Meksiko izgubiti do 570 milijardi američkih dolara zajedno, dok je skoro sedam miliona radnih mesta u turizmu ugroženo na ovom podneblju.\nMeđu zemljama koje će ova kriza finansijski, na planu turizma, najviše pogoditi su Brazil, Ujedinjeno Kraljevstvo, Italija, Nemačka, Francuska, Japan, Indonezija i Indija.\n„Broj radnih mesta koji su sada u riziku u globalnom sektoru putovanja i turizma je zapanjujućih 75 miliona, što stvara duboku zabrinutost miliona porodica širom sveta. Ova alarmantna nova brojka takođe predstavlja kolektivno kašnjenje mnogih vlada širom sveta da reaguju dovoljno brzo i pomognu sektoru koji je okosnica globalne ekonomije. Ukoliko se tokom narednih dana, ne preduzmu hitne mere, sektor putovanja i turizma biće suočen sa ekonomskim padom koji će biti nemoguće sanirati uskoro. Ne samo da će ovo imati ogroman negativni uticaj na velika preduzeća u sektoru putovanja i turizma širom sveta, „domino efekat“ će takođe rezultirati ogromnim gubicima radnih mesta u celom lancu snabdevanja, pogađajući zaposlene i vlasnike malih firmi“, izjavila je Gloria Guevara, predsednica WTTC-a.\nNajugroženija Nemačka, najmanje Bliski istok\nOčekivanja su da Nemačka bude najugroženija zemlja u Evropi, sa skoro 1.6 miliona radnih mesta koja su ugrožena, zatim Rusija u kojoj je 1.1 miliona ljudi pred gubitkom posla.\nItalija i Velika Britanija slede kao treće najviše pogođene, s tim da se obe zemlje očekuju da izgube do milion radnih mesta u sektoru putovanja i turizma.\nU međuvremenu, region koji je doživeo najmanje štetan uticaj od izbijanja virusa Covid-19 je Bliski istok.\nIpak, i on se suočava sa gubitkom radnih mesta od 1.8 miliona, kao i gubitkom BDP-a do 65 milijardi američkih dolara.\nPodsetimo se da sektor putovanja i turizam čini 10.4% globalnog BDP-a, te da je direktno odgovoran za stvaranje jednog od 10 svetskih poslova, kao i da je za osam uzastopnih godina nadmašio rast globalne ekonomije.\nPročitajte koji britanski fudbaleri ustupaju svoje hotele zdravstvenim radnicima, i da li će travel influenseri ostati bez posla. Saznajte i koje zahteve je YUTA uputila Vladi Srbije za spas domaćih turističkih kompanija i putnika.


Koga će Jusaku Maezava povesti sa sobom na mesec - Bizlife.rs\n12:50 Beograd, 15/10/2018\nKada biste imali deset karata za put na mesec, koga biste poveli sa sobom?\nTo je odluka koju će verovatno 2023. godine morati da donese Japanac Jusaku Maezava. Japanski mogul mode i umetnički kolekcionar, koji poseduje bogatstvo vrednosti više od dve milijarde dolara, prvi je kupac karte za put na mesec kompanije Ilona Maska, SpaceX.\n„Još kada sam bio dete, veoma sam voleo mesec, zaista mnogo“, rekao je Maezava.\nKako je istakao, na to putovanje želi da povede različite umetnike kako bi zabeležili to iskustvo.\n„Isprva sam mislio da će na to putovanje moći da idu samo jedno ili dvoje ljudi, ali kada sam čuo za ponudu od 10 putnika, počeo sam da razmišljam da povedem umetnike“, kazao je Maezava.\nObjasnio je da će među tim putnicima, najverovatnije, biti muzičara, slikara, igrača, kao i filmskih režisera.\n„Možda bi trebalo da povedem Ilona sa sobom? On je lud, poput mene“, našalio se Maezava.\nDodao je da je svega nekoliko ljudi videlo drugu stranu meseca, tako da se veoma raduje tome, ali i pogledu na Zemlju iz te perspektive.\nNa pitanje da li razmišlja o rizicima svemirskog turizma, Maezava je kazao da to „možda trenutno deluje kao luda ideja, ali da će uskoro biti široko prihvaćeno“.\n„Neko mora najpre da uradi nešto ludo kako bi promenio poglede, shvatanja i budućnost. Veoma sam počastvovan da to budem ja“, istakao je on i dodao da mu je mnogo važnije da inspiriše druge, nego da uradi nešto za sebe.\nU svemir bi trebalo da ga odvede raketa BFR (Big Falcon Rocket) koju je Mask javnosti prikazao 2016. Misija planirana za 2023. godinu biće prva poseta Mesecu nekog čoveka od Apola 17, koji je na Zemljin prirodni satelit sleteo 1972. godine.\nputovanja svemir Mesec Maezava


Dačić o Republici Srpskoj: Srbija neće sedeti skrštenih ruku ako neko pokuša da ... | WebTribune\nHome U FOKUSU Dačić o Republici Srpskoj: Srbija neće sedeti skrštenih ruku ako neko pokuša da …\nDačić o Republici Srpskoj: Srbija neće sedeti skrštenih ruku ako neko pokuša da …\nPosted date: октобар 02, 2018 In: U FOKUSU\nMinistar spoljnih poslova Srbije Ivica Dačić izjavio je da se Srbija, kao garant Dejtonskog sporazuma, ne meša u izbore u BiH.\n“Srbija se ne meša u to ko će za koga da glasa, ali ono u šta se mešamo jeste opstanak Republike Srpske i prava srpskog naroda na ovom području”, rekao je Dačić tokom svečanog otvaranja deonice autoputa “9. januar” od mesta Drugovići do Prnjavora.\nOn je rekao da “Srbija neće sedeti skrštenih ruku ako neko pokuša da uništi Republiku Srpsku”.\n“Srpski narod nikad nije bio faktor nestabilnosti. Biće taj faktor stabilnosti i dalje, ali ne dirajte slobodu srpskog naroda”, rekao je Dačić.\nOn je kazao da mu je “nezgodno da dolazi u RS kao ministar inostranih psolova Srbije, jer su ovo unutrašnji poslovi unutar srpskog naroda”.\n“Srbija je garant Dejtonskog sporazuma, mi se ne mešamo u to za koga treba da glasate, ali ono u šta se mešamo jeste opstanak RS i prava srpskog naroda na ovom području”, naveo je Dačić.\nDodao je da srpski narod “ima glavni projekt, a to je da se očuva ono što je u krvi stekao za vreme rata”.\n“Prema tome, na vama je da odlučite ko će to najbolje ostvariti. Vaš glavni projekat je da očuvate ono što ste u krvi stekli za vreme rata u BiH. Svako ko pokušava da uništi RS, mora biti svestan da Srbija neće sediti skrštenih ruku”, rekao je Dačić.\nOn je dodao da to govori zbog toga “što mnogi u predizbornoj kampanju svoje rejtinge povećavaju antisrpskom kampanjom koja se vodi” i to “stalnim optuživanjem RS i rukovodstva, (predsednika RS Milorada) Dodika kao da su remetilački faktor”.\n“Ne dirajte u prava srpskog naroda i u slobodu srpskog naroda”, rekao je Dačić, dodavši da on nije neko ko zna pričati o putevima, “ali da svi putevi vode u Beograd”.\nNEVEROVATAN OBRT: Skripalj ne veruje da ga je Moskva otrovala, daje podršku Rusiji i Putinu …\nSTRANCI TRLJAJU RUKE: Srbija ima najveće zalihe na svetu, možemo da snabdevamo celu planetu\nČudesna isceljujuća tehnika: Ruski i kineski tretman aluminijumskom folijom\nSiјаrtо odgovorio na ultimatum: Маđаrskа nikаd niје bilа zеmlја imigrаnаtа i nе nаmеrаvа dа tо pоstаnе\nInternacionali superbogataša koji vladaju svetom treći svetski rat uopšte nije potreban, evo zašto …\nPRVI HIBRIDNI HELIKOPTER NA SVETU: Ruska mašina poleće kao helikopter a leti kao avion i to 800 km/h – VIDEO\nDODIK: Bošnjaci u BiH prave istu grešku kao Srbi u SFRJ


ZAKON O ZAŠTITI POTROŠAČA: DO KRAJA GODINE UNAPREđENJE PRAVA POTROšAčA U SRBIJI\nDržavni sekretar Ministarstva spoljne i unutrašnje trgovine i telekomunikacija Vlade Republike Srbije Dragovan Milićević najavio je da će Zakon o zaštiti potrošača ("Sl. glasnik RS", br. 73/2010) biti revidiran do kraja ove godine u cilju unapređenja prava potrošača u Srbiji.\nMilićević je, otvarajući Sajam potrošačkih prava koji se održava povodom Svetskog dana prava potrošača, naveo da će se izmene i dopune postojećeg zakona odnositi, pre svega, na unapređenje konkretnih prava potrošača vezanih za reklamacije, kvalitet i edukaciju.\nOn je naglasio da će izmene ovog zakona, uz donošenje strategije za zaštitu potrošača do 2018. godine, doneti još veća prava kupcima u našoj zemlji i približiti ih onom položaju koji imaju građani Evropske unije.\nZamenik šefa Delegacije EU u Srbiji Adriano Martins podsetio je na to da je Sajam potrošačkih prava organizovan u okviru projekta "Jačanje zaštite potrošača u Srbiji", koji EU finansira sa 2,5 miliona evra.\nOn je istakao da EU već drugu godinu podržava ovu manifestaciju, i dodao da se ove godine Svetski dan zaštite potrošača - 15. mart, obeležava pod sloganom "Pravda za potrošače sada".\nSajam, koji se održava u tržnom centru "Delta siti", okupiće više od 20 institucija i organizacija iz oblasti zaštite potrošača, a savete posetiocima davaće predstavnici tržišne, poljoprivredne, turističke i sanitarne inspekcije, Centra za medijaciju, kao i brojnih udruženja potrošača.\nOvu manifestaciju zajednički organizuju resorno ministarstvo i učesnici projekta "Jačanje zaštite potrošača u Srbiji" koji finansira EU.\nIzvor: Press služba Vlade Republike Srbije, 15.3.2013.


Turska na udaru američkih sankcija zbog kupovine S-400 - 14.12.2020, Sputnik Srbija\nSAD su uvele sankcije Sekretarijatu odbrambene industrije Turske i njegovom direktoru Ismailu Demiru, kao i trojici fizičkih lica u zemlji „povezanih sa... 14.12.2020, Sputnik Srbija\nevropa, svet, vesti, ministarstvo odbrane\n19:53 14.12.2020 (Osveženo: 19:57 14.12.2020)\nDržavni sekretar SAD Majk Pompeo je precizirao da će ograničavajuće mere biti uvedene zbog nabavki ruskih protivavionskih raketnih sistema S-400.\n„Sjedinjene Američke Države danas uvode sankcije protiv turske Uprave vojne industrije... zbog svesnog zaključivanja značajnih sporazuma sa 'Rosoboroneksportom', glavnim ruskim organom za izvoz oružja, u vidu kupovine sistema S-400“, navedeno je u dokumentu.\nPrema obrazloženju Pompea, „SAD su jasno i u više navrata na najvišem nivou davale do znanja Turskoj da bi nabavka sistema S-400 mogla da dovede u opasnost bezbednost američkih vojnih tehnologija, osoblja i da postane značajno finansiranje ruskog odbrambenog sektora, kao i da Rusiji omogući pristup turskim vojnim snagama i odbrambenoj sferi“.\n„Ipak, uprkos postojanju alternativa integrisanih sa sistemima NATO-a, Turska je donela odluku o nabavci i testiranju S-400“, dodao je Pompeo, podsećajući da je Vašington iz tog razloga obustavio učešće Ankare u globalnom partnerstvu u vezi F-35.\nI guess it is worth noting that "transactionalism" can also mean trading blows, as well as trading favors.#Turkey #CAATSA https://t.co/sXwFutsF5G\n— Howard Eissenstat (@heissenstat) December 14, 2020\nIstovremeno, on je naglasio da SAD pozivaju Tursku na „rešavanje“ pitanja o S-400 u saradnji s Vašingtonom.\n„Turska je dragocen i važan partner u regionalnoj bezbednosti za Ameriku. Želeli bismo da nastavimo našu višedecenijsku istoriju produktivne saradnje u odbrambenom sektoru tako što će prepreka u vidu S-400, koja je na raspolaganju Turske, biti eliminisana što je pre moguće“, rekao je američki državni sekretar.\nDodao je da će Vašington u potpunosti primeniti sankcije prema zakonu „O borbi protiv američkih protivnika putem sankcija“ (CAATSA) za saradnju trećih zemalja sa ruskim odbrambenim sektorom.\nVašington je ranije pretio Ankari sankcijama zbog nabavki sistema S-400.\nPodsetimo, američki Senat odobrio je u petak nacrt vojnog budžeta za 2021. finansijsku godinu koji predviđa proširivanje sankcija protiv gasovoda „Severni tok 2“ i „Turski tok“, ali i nastavak isporuka oružja Ukrajini, zabranu saradnje američkih i ruskih vojnika, sankcije protiv Turske zbog nabavke ruskog sistema S-400 i druge mere koje su usmerene protiv Rusije.


Kakve su žene Device, a kakvi muškarci, kako izgledaju, kakvi su u ljubavi- DEVICE, SREĆAN VAM ROĐENDAN! -\nKakve su žene Device, a kakvi muškarci, kako izgledaju, kakvi su u ljubavi- DEVICE, SREĆAN VAM ROĐENDAN!\nAdmin 1 22. kolovoza 2017.\nOsobe rođene u periodu od 23. avgusta do 22. septembra su u horoskopu Device. Ovo je vreme njihovih rođendana pa je dobro da ih upoznamo. Kakve su žene Device, a kakvi muškarci, kako izgledaju, kakvi su u ljubavi…saznajte.\nVeliki horoskop za VLADAVINU VAGE: Ovan u STRASNOM SUSRETU, Škorpiji se VRAĆA STARA LJUBAV, …\nBik jako VERAN ali svojeglav, a Device su NEŠTO POSEBNO… Svaki znak Zodijaka ima …\nSUDBINA STIŽE PO SVOJE- Pun mesec u Ribama nosi VRTLOG BURNIH EMOCIJA I OTVARA …


Kamen temeljac za novi Univerzitet u Kosovskoj Mitrovici - Radio televizija Pančevo\n20. avgusta 2021. 20. avgusta 2021. 0126\nNovo, savremeno zdanje Univerziteta prostiraće se na 10.575 kvadrata i u njemu će na četiri sprata biti raspoređeni Prirodno-matemarički fakultet, Pravni fakultet, Ekonomski fakultet i zgrada Rektorata.\n“Danas je prelep dan, koji čekamo 22 godine”, rekao je Petković i dodao da se nova zgrada Univerziteta, sada gradi zahvaljujući razumevanju i podršci predsednika Aleksandra Vučića.\n“To čeka 10.000 naših studenata, ovde u Kosovskoj Mitrovici, preko 760 profesora i nastavnika, to čeka cela Kosovska Mitrovica”, rekao je Petković, a saopšteno iz Kancelarije za Kosovo i Metohiju.\nKako je rekao, ovo nisu obični dani, niti je kamen temeljac za novi Univerzitet običan, već je, kaže, kamen temeljac srpske sloge i jedinstva naroda na KiM.\n“Zato smo danas ujedinjeni kao što smo bili i kao što ćemo biti. I Srpska lista i naš Univerzitet i država Srbija. Samo u tom jedinstvu naš narod ima budućnost, kao što je to juče rekao predsednik Aleksandar Vučić”, rekao je Petković.\nReč je o investiciji vrednoj 720 miliona dinara, koje je opredelila Vlada Srbije, preko Kancelarije za Kosovo i Metohiju.\nPetković je rekao da država danas ima taj novac da sagradi velelepnu zgradu koja će biti na ponos svih u Kosovskoj Mitrovici, a i šire.\n“Nakon sastanka predsednika Aleksandra Vučića sa srpskim narodom sa Kosmeta u Kuršumliji, 26. februara, danas krećemo u realizaciju najznačajnijeg projekta ovde, za naš opstanak i ostanak”, rekao je Petković.\nZgrada Univerziteta je, kaže, zgrada budućnosti – gde se školuju naša deca i gde imamo mogućnosti da napredujemo, kao narod u svakom smislu.\nNaveo je da će u novoj zgradi biti velelepne učionice, kabineti, laboratorije, amfitetatri, sve će biti digitalizovano.\n“Biće to jedan od najsavremenijih objekata, ne samo u Kosovskoj Mitrovici, nego u celoj Srbiji. Čestitam još jednom i da se sledeći put okupimo kada zgrada bude gotova, da možemo i da je otvorimo”, rekao je Patković.\nOsim Petkovića, kamen temeljac su položili i rektor Univerziteta Zdravko Vitošević i predsednik Privremenog organa Kosovske Mitrovice Aleksandar Spirić.\nPetković koji je od juče na Kosovu i Metohiji, drugi dan posete nastavlja obilaskom Gračanice.\nPredsednik Vučić obilazi početak radova na deonici Golubac – Donji Milanovac\nMica Milakov 25. maja 2021. 25. maja 2021.


Pandora papiri uzdrmali i predsednike država | Mačva zdravog razuma\nNaslovna Društvo Pandora papiri uzdrmali i predsednike država\nPandora papiri uzdrmali i predsednike država\nTajne poslovne aktivnosti i bogatstva svetskih lidera, političara i milijardera obelodanjeni su u okviru do sada najvećeg curenja finansijskih dokumenata.\nU fajlovima ofšor kompanija koji su nazvani Pandora papiri navode se imena 35 aktuelnih lidera i više od 300 državnih zvaničnika, a među njima su i ruski predsednik Vladimir Putin, češki premijer Andrej Babiš, ukrajinski predsednik Volodimir Zelenski, kralj Jordana Abdulah Drugi, predsednik Kenije Ujhuru Kenijata, bivši britanski premijer Toni Bler, te nekadašnji predsednik Međunarodnog monetarnog fonda Dominik-Štros Kan, ali i pevačica Šakira.\nAnaliza dokumenata je do sada najveća koju je organizovao Međunarodni konzorcijum istraživačkih novinara (ICJ) sa sedištem u Vašingtonu, a u njoj je učestvovalo više od 650 novinara iz 117 zemalja. Bi-Bi-Si Panorama je u okviru zajedničke istrage s Gardijanom i drugim medijima dobila pristup gotovo 12 miliona dokumenata i fajlova iz 14 kompanija koje pružaju finansijske usluge u više zemalja, uključujući Britanska Devičanska Ostrva, Panamu, Belize, Kipar, Ujedinjene Arapske Emirate, Singapur i Švajcarsku.\nPojedini podaci ukazuju na korupciju, pranje novca i globalnu utaju poreza. Međutim, kako se navodi, jedno od najvećih saznanja jeste kako moćni i bogati ljudi legalno osnivaju kompanije da bi tajno kupovali nekretnine u Ujedinjenom Kraljevstvu. U dokumentima se otkriva identitet pojedinih vlasnika 95.000 ofšor kompanija koji stoje iza ovih kupovina. Ona ukazuju na propust britanske vlade da uvede registar vlasnika ofšor kompanija uprkos obećanjima usred zabrinutosti da postoji mogućnost da pojedini kupci nekretnina skrivaju aktivnosti pranja novca.\nProcurela dokumenta dovode Putina u vezu s tajnom imovinom u Monaku i ukazuju da češki premijer Babiš, koga kasnije ove nedelje očekuju izbori, nije prijavio ofšor kompaniju za investicije preko koje je, kako se navodi, kupio dve vile za 12 miliona funti na jugu Francuske.\nJordanski kralj je u tajnosti akumulirao nekretnine u Britaniji i SAD u vrednosti od 70 miliona funti dok su Bler i njegova supruga uštedeli 312.000 funti od poreza prilikom kupovine prostorija za kancelariju u Londonu. Bračni par Bler je kupio ofšor kompaniju koja je bila vlasnik zgrade.\nU dokumentima se pominje i predsednik Azerbejdžana Ilham Alijev i njegova porodica, koji se optužuju za pljačkanje sopstvene zemlje. Rezultati istrage novinara su pokazali, piše Bi-Bi-Si, da su Alijevi i njihovi bliski saradnici tajno bili umešani u poslovne aktivnosti s nekretninama u Ujedinjenom Kraljevstvu u vrednosti od 400 miliona dolara. Takođe se ispostavlja da su Alijevi ostvarili profit od 31 milion funti nakon što su prodali jednu od svojih nekretnina u Londonu britanskoj kraljevskoj porodici.\nProcurela finansijska dokumenta ukazuju da je jordanski kralj stvorio carstvo nekretnina u Ujedinjenom Kraljevstvu i SAD u vrednosti od preko 70 miliona funti ili sto miliona dolara. U njima je otkriven identitet mreže ofšor kompanija na Britanskim Devičanskim Ostrvima i u drugim „poreskim rajevima“ koje je koristio Abdulah II bin al Husein da bi kupio 15 nekretnina od 1999. kada je stupio na presto. Među njima su tri nekretnine s pogledom na okean od 50 miliona funti u Malibuu u Kaliforniji, kao i nekretnine u Londonu i Askotu u Ujedinjenom Kraljevstvu.\nBi-Bi-Si piše da je njegova zainteresovanost za nekretnine porasla pošto je optužen da je na čelu autoritarnog režima, a poslednjih godina je bilo i protesta zbog mera štednje i povećanja poreza. Advokati kralja, međutim, tvrde da su sve nekretnine kupljene njegovim ličnim novcem, te da te resurse koristi i za projekte koji se tiču jordanskih građana. Oni su naveli da je uobičajena praksa da istaknuti pojedinci kupuju nekretnine preko ofšor kompanija iz privatnih ili bezbednosnih razloga.\nPandora papiri su takođe, između ostalog, otkrili da su kenijski predsednik Kenjata i šestoro članova njegove porodice u tajnosti posedovali mrežu ofšor kompanija. Dovedeni su u vezu sa 11 firmi, pri čemu se vrednost imovine jedne od njih procenjuje na 30 miliona dolara.\nPripadnici unutrašnjeg kruga pakistanskog premijera Imrana Kana, uključujući ministre i njihove porodice, tajno poseduju kompanije koje su „teške“ više miliona dolara.\nTakođe se ispostavilo da je advokatska firma koju je osnovao kiparski predsednik Nikos Anastasiades obezbedila lažne vlasnike niza ofšor kompanija da bi se sakrio identitet pravog vlasnika – jednog bivšeg ruskog političara koji je optužen za proneveru. Advokatska firma, međutim, negira ove optužbe.\nUkrajinski predsednik Zelenski je izvršio transfer svog udela u tajnoj ofšor kompaniji neposredno pre nego što je pobedio na izborima 2019.\nPandora papiri, međutim, ne ukazuju da su Toni Bler i njegova supruga sakrivali bogatstvo, ali otkrivaju zašto bivši predsednik Laburističke partije i njegova supruga Čeri, inače advokat, nisu platili porez prilikom kupovine nekretnine od 6,45 miliona funti. Bračni par je, naime, u julu 2017. došao u posed zgrade u Merilebonu u centru Londona tako što je kupio ofšor kompaniju u čijem je vlasništvu ona bila.\nU Ujedinjenom Kraljevstvu je legalno na taj način sticati nekretnine i porez ne mora da se plati, ali je Bler ranije kritikovao rupe u zakonu koje se tiču plaćanja poreza. U zgradi u Merilebonu je sada sedište advokatske konsultantske firme Čeri Bler koja savetuje vlade širom sveta, kao i njena fondacija za pitanja žena. Blerova je rekla da su prodavci insistirali na tome da kupe kuću preko ofšor kompanije, te da su nekretninu vratili u okvire britanskog zakona i da je ona sada podleže plaćanju poreza na kapitalnu dobit u slučaju da je prodaju u budućnosti. Krajnji vlasnik nekretnine je bila porodica s političkim vezama u Bahreinu, ali su obe strane rekle da u početku nisu znale sa kim posluju. Bi-Bi-Si, međutim, ukazuje da mnoge finansijske transakcije koje se pominju u „Pandora papirima“ nisu nezakonite aktivnosti.\nPrethodni tekst„Pali“ instagram, fejsbuk i votsap\nSledeći tekstNovi zakon u NBA: Nevakcinisani gube novac


Zatrovana klima sprečava saradnju sa Amerikom - Svet - Dnevni list Danas\nPočetna » Svet » Zatrovana klima sprečava saradnju sa Amerikom\nAmeričko-evropsko razmimoilaženje u odnosu prema Rusiji\nZatrovana klima sprečava saradnju sa Amerikom\nNa nedavnom Peterburškom forumu, koji je ruski ekvivalent Davosu, američki biznismeni s nostalgijom su se prisećali „zlatnog doba“ u odnosima dve zemlje, dok je pristup evropskih učesnika bio drugačiji.\n0Piše: Dragan Bisenić 30. maja 2018. 16.45\nFoto: EPA-EFE/ MICHAEL KLIMENTYEV SPUTNIK KREMLIN POOL\nFrancuski predsednik Emanuel Makron, koji je doputovao s delegacijom u punom sastavu, izjavio je da želi da njegova zemlja postane glavni investitor u Rusiji. Francuski predsednik je, osim toga, rekao da Moskva i Pariz razrađuju „mapu puta“ koja će pomoći dvema zemljama da obnove normalnu saradnju.\nNajveća „intriga“ trebalo je da bude planirani nastup američkog ambasadora DŽona Hantsmana koji je on otkazao nekoliko dana pred početak skupa, mada je prvobitno bio najavljen kao jedan od govornika. Ambasada je saopštila da je on to odlučio kako ne bi „odvlačio pažnju učesnika od stvarno važne diskusije na panelu“, dok je sam Hantsman rekao da je bio spreman da govori, ali da se pojavilo „mnogo dezinformacija koje su se odnosile na njega“, pa je odlučio da odustane.\nAmerički ambasador, ipak, nije sasvim zaobišao teme Foruma. On je u toku sastanka rekao da su oblasti koje nisu zahvaćene sankcijama, „ugaoni kamen u razvoju dugoročnih odnosa, koje zaslužuju obe zemlje“. Pri tome je dodao da je dijalog jedini put napretka. Američki učesnici su se setili velikog međuratnog poslovnog poduhvata, kada je fabriku traktora DŽon Dir u vreme velike depresije spasila kupovina 10.000 traktora iz sovjetske Rusije. Oni su prodavani američkim farmerima za zlato, pošto nisu imali novca da ih kupe, lak ni na kredit, ispričao je direktor DŽon Dira Markvart fon Penc.\nAmerički učesnici su se saglasili da se američko-ruski odnosi nalaze na najnižoj tački koja ne može da se ne reflektuje na poslovne odnose dve zemlje. Bivši američki diplomata DŽems Vorlik (inače suprug bivše američke ambasadorke u Beogradu, Meri Vorlik i ambasador u Bugarskoj), a sada partner u advokatskoj kancelariji „Jegorov, Putinski, Afanasjev i partneri“, izjavio je: „Za 30 godina mog rada, ne pamtim tako loše odnose. Znam da SAD pripremaju uvođenje novih sankcija prema Rusiji. Moj savet ruskim biznismenima je: idite u američke strukture, u Ministarstvo trgovine, Upravu za kontrolu inostranih fondova, Stejt department i neka tamo čuju da je 99 odsto ruskih kompanija transparentno i da pošteno radi svoj posao.“ On je istakao da se nada da će se odnosi dve zemlje poboljšati, ako se sastanu predsednici SAD i Rusije.\nBivši ruski ambasador u SAD Sergej Kisljak nije siguran da je tako nešto moguće u sadašnjoj situaciji: „Predsednik SAD živi u konkretnoj zemlji, u konkretnim političkim uslovima. Čak i kada bi on iskreno hteo poboljšanje odnosa s Rusijom, zatrovana politička klima koja sada postoji u SAD, ne bi mu omogućila da to učini. Stvar nije u poboljšanju odnosa, jer je sada nemoguće govoriti o stvaranju normalnih odnosa. Rusija je izabrana kao instrument, pomoću koga se luči taj otrov.“\nNa osnovu istupanja francuskog predsednika Makrona, mogao bi se steći utisak da ne postoji nikakav razlaz između Rusije i Zapada. „U francuskim preduzećima sada radi 170.000 ruskih građana. Mi smo odmah iza Nemačke po obimu stranih investicija, a ja nameravam da učinim da Francuska dođe na prvo mesto“, rekao je francuski predsednik.\nOn je istakao da želi da deluje „ruku pod ruku“ s Rusijom kako bi stvorio „atmosferu poverenja“ i „uklonio razmimoilaženja“. Istakao je da se nada da će Rusija da ostane u Savetu Evrope. Reč je o tome da Rusija želi da izađe iz ove panevropske organizacije koja se nalazi u francuskom gradu Strazburu, pošto joj je još 2014. oduzeto pravo glasa u Parlamentarnoj skupštini i organima Saveta Evrope. Rusija je u junu 2017. prestala da uplaćuje sredstva u budžet Saveta Evrope, pa prema Povelji organizacije, može da bude isključena iz nje u junu 2019.\nPošto je najavio izradu „mape puta“ u razvoju saradnje dve zemlje, francuski predsednik je istakao da Rusija i Francuska imaju slične pozicije prema nizu spoljnopolitičkih problema, a posebno ne odobravaju američko napuštanje nuklearnog sporazuma sa Iranom i spremne su da rade zajedno na njegovom očuvanju.\nSličan optimizam su pokazali su i drugi evropski učesnici. Ministar spoljnih poslova Mađarske Peter Sijarto, koji se sreo sa ruskim kolegom Sergejom Lavrovom, naglasio je da je ove godine robna razmena dve zemlje porasla za 10 odsto u poređenju s prošlom godinom. On je izjavio da izgradnja nuklearne centrale ide po planu, a uspešno se privode kraju pregovori o isporukama gasa. U toku Foruma potpisan je sporazum između ruskog Atomenergomaša i američkog DŽeneral elektrika o saradnji u izgradnji atomske centrale u Mađarskoj, čije puštanje u rad se očekuje 2027. godine.\nNa skupu je učestvovao i zamenik ministra privrede Švedske, Oskar Stenstrom, koji je bio najviši švedski državni funkcioner koji je posetio Rusiju od 2010. On je rekao da u Rusiji radi oko 500 švedskih kompanija koje pokazuju dobre rezultate. On je rekao da se Švedska se čvrsto pridržava sankcija protiv Rusije, „zato što je Švedska protiv izmene granica“.\nPosle skupa u Sankt Peterburgu, u Moskvi je počela još jedna međunarodna konferencija, „Primakovljevi dani“, uz učešće istaknutih ličnosti iz sveta međunarodne diplomatije i politike. Na skupu su glavna tema rizici nestabilnog međunarodnog poretka, a glavni govornik ruski ministar spoljnih poslova Sergej Lavrov.\nSnouden o Trampu\nEdvard Snouden je ocenio da, iako američki zvaničnici ponavljaju da su američko-ruski odnosi na najnižem nivou, to ne znači da predsednik Tramp ne želi da sarađuje s predsednikom Putinom. „Nema nikog na ovom svetu koga Tramp voli više od ruskog predsednika. LJudi se previše nadaju da će Milerova istraga izaći s nečim što je odlučujući dokaz protiv Trampa“, rekao je Snouden, koji je pre pet godina dobio azil u Rusiji.\nEmanuel Makron, saradnja, Vladimir PutinMoskva\nKatar i Rusija domaćini Mundijala po političkoj liniji\nKako izgleda život u žarištu korona virusa u Ćupriji\nKorona virus: Boris Džonson „reaguje na terapiju“


KOMUNISTIČKI POKRET SRBIJE - Media & reform centar Niš\nPosted on 9 априла, 2016 April 11, 2016 by mirc\nKomunistički pokret Srbije organizovaće u nedelju, 17. aprila, Međunarodni antifašistički forum u Nišu, najavili su predstavnici lokalnog komiteta na pres-konferenciji u Media i reform centru.\n„Na tribini koja se održava u Narodnom pozorištu sa početkom u 17 sati učestvovaće komunisti i antifašisti iz Rusije, Slovenije, Bugarske, Crne Gore i Srbije. Što se tiče našeg izbornog angažmana, na lokalnim izborima ćemo istupiti zajedno sa Levicom Srbije. Želimo da izgradimo socijalističko ekonomsko uređenje, zalažemo se za istinsku demokratiju i suverenitet, a svedoci smo velikih problema u svetu po pitanju ekonomije i siromaštva“.\nKomunistički pokret Srbije se, kažu, protivi rehabilitaciji nehumane nacitičke ideologije.\n„Naš pokret uglavnom čine radnici, seljaci, nezaposleni i mladi. Mi nemamo šefa jer se držimo gesla da nije važno ko je prvi nego ko je iza njega“, rekao je kandidat za odbornika u GO Palilula Dragan Jocić.\nNovinarima se obratila i 18-godišnja Katarina Ilijić, kandidatkinja za odbornika u Skupštini grada, koja je rekla da je „njen otac uvek bio privržen komunistima i da želi da nastavi njegovu tradiciju“.\nOsim antifašističke tribine, Komunistički pokret ovog vikenda organizuje i radni sastanak u prostorijama stranke, a položiće i vence palim borcima za oslobođenje Niša.\nDEČJI EKOLOŠKI POKRET NIŠA SLAVI PETI ROĐENDAN


Continental 195/70 R16 CrossContact Winter\nNaslovna > Automobili > Fiat > 500 > Model 500 postavio novi rekord\nModel 500 postavio novi rekord\nSkoro 194.000 modela registrovano u Evropi. to je najbolja brojka na godišnjem nivou tokom jedanaest godina proizvodnje, ovaj model je ujedno najprodavaniji u 11 evropskih zemalja, i među top tri u još četiri zemlje...\nKao vječan simbol italijanskog stila i proizvodnje širom svijeta, vanvremenski FIAT 500 nastavlja da zadivljuje, ostvarivši, u svojoj jedanaestoj godini, najbolje godišnje rezultate, sa skoro 194.000 registrovanih modela u Evropi u 2018. godini (ukupan broj za FIAT 500 i Abart 500). Ovo je još jedan rekord za najprodavaniji automobil u svom segmentu, u kome je ostvario svoj drugi najbolji rezultat sa udelom od oko 15%.\n"Ova rekordna prodaja podsjeća nas da je model 500 prava, vanvremenska ikona automobilizma, i to ne samo za brend Fiat," kaže Luka Napolitano (Luca Napolitano), direktor brendova Fiat i Abarth za EMEA region. "Vrlo sam ponosan na ovaj rezultat, koji pokazuje da je model 500 najprodavaniji u 11 evropskih zemalja i među tri najprodavanija u još četiri zemlje. Tokom svojeg jedanaestogodišnjeg postojanja, model 500 nikada nije izašao iz mode, i bio je uspešan svuda kao simbol italijanskog dizajna i proizvodnje. Iako je očuvao svoj identitet, prošao je kroz više interpretacija, povezujući svoje ime sa legendarnim brendovima - od mode do luksuznih jahti i od tehnologije do kulturnog nasleđa - kako bi stvorio više od 30 specijalnih serija i istražio predjele koji su neobični za jedan gradski auto. Kao njegov veličanstveni prethodnik, novi model 500 je "osvjetlao" svakodnevne živote i ulice čitavog svijeta, postavši kul rješenje za urbanu mobilnost širom svjeta. Danas je on najinternacionalniji FIAT model, koji se prodaje u više od 100 zemalja širom svjeta, sa 80% modela prodatih izvan Italije. Od 2007. do danas, proizvedeno je ukupno više od 2.110.000 FIAT 500 automobila, a taj broj se povećava na 6 miliona kada se dodaju preteče ovog modela koje su proizvedene između 1957. i 1977. godine. Sve ovo čini 500 jednim od najprodavanijih modela kompanije Fiat u njenoj istoriji.".


Radikalni islamizam kao faktor destabilizacije Nigerije | CeGIT\nPredkolonijalna istorija Nigerije i način na koji je došlo do njene integracije u globalni kapitalistički svet pod britanskom kolonijalnom vlašću, bitno su odredili obrazac i razvoj geopolitičkog i verskog uticaja. Kao posledica takvog razvoja došlo je do stvaranja jednog poprilično heterogenog društva duboko podeljenog po verskoj osnovi. Naime, severne delove Nigerije čini stanovništvo pretežno muslimanske veroispovesti, dok je u južnim delovima većinsko stanovništvo hrišćanske veroispovesti sa manjom muslimanskom grupom. Koren muslimanskog identiteta u ovom regionu potiče od sufijskog bratstva Kadirije i Tidžanije, a pre svega je rezultat istorijske uloge Kanem-Borno i Sokoto kalifata u širenju islama. S druge strane, salafistička učenja (pokret u okviru sunitskog islama) bliska ovom regionu zasnivala su se na odbacivanju zapadnih vrednosti postavši glavno sredstvo borbe protiv kolonijalnog uticaja Velike Britanije i na taj način omogućila pogodno tle za uspon i razvoj radikalnog islama.\nNigerija nije usamljeni primer ovakvih dešavanja u postkolonijalnom periodu. Nakon povlačenja velikih sila iz regiona koje su kontrolisale, došlo je do eskalacije brojnih sukoba kao što je to bio slučaj sa Sudanom, Siera Leone-om, Mijanmarom i ostalim državama trećeg sveta koje su bile pod njihovom kontrolom. Razjedinjeno stanovništvo, slabo razvijena ekonomija, egzistencijalni problemi, velika stopa nezaposlenosti, siromaštvo i glad omogućili su pogodan teren za radikalizaciju kako sukoba među stanovništvom, tako i mnogih verskih pokreta.\nPrvi pokret sa verskom pozadinom u Nigeriji osnovan je 2002. godine, u severoistočnoj državi Borno u glavnom gradu Majduguriju. Muhamed Jusuf kao vođa ovog pokreta ideološki je bio protiv “vesternizacije” za koju je smatrao da negativno utiče na islamske vrednosti smatrajući je glavnim krivcem za ogromnu korupciju u Nigeriji koja je dovela do velike diferencijacije između bogatih i siromašnih. Međutim, ne treba izostaviti ni ogroman uticaj Saudijske Arabije u podsticanju radikalnog islamizma u Nigeriji s obzirom na Jusufovo obrazovanje s posebnim akcentom na salafističko učenje koje je stekao tamo.\nNjegove česte posete Saudijskoj Arabiji nakon osnivanja organizacije Boko Haram samo su potvrdile povezanost svih verskih radikalnih grupa sa uticajem koji ova država na Arabijskom poluostrvu ima na globalni muslimanski svet. Glavna poruka radikalnog islama, bilo na Bliskom Istoku, u Severnoj Africi ili na severu Nigerije je uvek ista: pobuna i napadi protiv vlade kako bi se uspostavila Islamska država. Međutim, glavna razlika među ovim radikalnim grupama nije u ideologiji već u samoj taktici.\nPrvi direktan izazov sa kojim su se suočile nigerijske vlasti u severnom regionu države, bila je mala grupa ljudi koja se povukla iz Majdugurija u Kanamu 2003. godine proglasivši sebe “nigerijskim talibanima”. Lokacija koju su izabrali bila je geostrateški važna zbog svoje udaljenosti od samog epicentra dešavanja kao i moguće defanzive u slučaju napada. Kanama kamp u kome su se sakrivali pripadnici ove grupe koja će kasnije postati poznatija pod nazivom “Ljudi posvećeni širenju učenja Proroka i džihada”, odnosno Boko Harama (u doslovnom prevodu “Zapadno obrazovanje je grešno”), bio je dobro pošumljen i smešten između dve reke u blizini granice sa Nigerom.\nKako je njihov uticaj vremenom počeo da jača, došlo je i do evolucije organizacije kroz nekoliko faza razvoja. Prva faza poznatija kao “Kanama faza” trajala je od 2003. do 2005. i odnosila se na sam početak razvoja radikalne islamističke organizacije Boko Haram kada je militantna džihadistička grupa ratovala protiv nigerijske države, ali nije uspela da ostvari zavidan uspeh što je rezultiralo žrtvama na obe strane.\nSledeća faza odnosila se na pokušaj islamizacije stanovništa nakon Kanama fijaska pozivajući ljude da prihvate islam pa je zbog toga nazvana “Davah faza”. Konačno, 2009. godine počinje treća faza Boko Harama, ubistvom njihovog lidera od strane nigerijske bezbednosne agencije kada se zapravo i poprilično menja taktika terorističkih napada ove grupe. Može se reći da je 2009. godina bila prekretnica u samoj evoluciji Boko Harama jer je nakon te godine došlo do njene sve veće radikalizacije i militarizacije kao i njenog zvaničnog prelaza iz islamske u terorističku organizaciju.\nNa osnovu uvida u rezultate istraga i prethodne zločine koji su izvršeni od strane Boko Haram organizacije, stiče se utisak da se žrtve biraju oprezno: Kada su u pitanju hrišćani, tu nema nikakve razlike i žrtva može biti bilo ko, ali kada su u pitanju muslimani, na meti su samo oni koji ne dele njihova učenja. Crkve napadaju nedeljom kako bi došlo do najvećeg mogućeg broja žrtava dajući time hrišćanima ultimatum da što pre napuste sever zemlje čime bi došlo do fizičke segregacije društva i potencijalnog secesionizma. Ali i pored religijske ose sukoba u ovom regionu, primetna je i broba protiv vlasti zbog same ideološke orijentacije koja za cilj ima uspostavljanje kalifata. U prilog tome svedoče podaci o napadima ove terorističke organizacije na policijske stanice koje simbolizuju izvršnu granu vlasti, na zatvore kako bi oslobodili svoje pripadnike kao i škole koje predstavljaju izvor zapadnog obrazovanja.\nTokom njegove vladavine, Boko Haram je delovao u okvirima salafističkih učenja koja su bila za vraćanje tradicionalnim vrednostima, a koje se odnosilo na odbacivanje zapadnih vrednosti, demokratskih načela i kritiku zvaničnih vlasti u Nigeriji. Šekau je uspeo da poveća vojne resurse Boko Harama zahvaljujući brojnim otmicama osiguranih civila, traženjem otkupa za taoce kao i raznim drugim aktima nasilja. Pored ovoga, Nigerijska bezbednosne agencije smatraju da ogroman priliv novca stiže upravo iz AQIM-a.\nPored novca, naoružanje ove terorističke organizacije obuhvata ogromnu količinu oružja kao što su ručni raketni bacači sovjetske prozivodnje (RPG-7), mitraljezi, automatske i poluautomatske puške, protivavionsko oružje i veliki broj oklopnih i Tojota Hiluks vozila zaplenjenih u akcijama protiv nigerijske vlasti tokom 2014. godine.\nBudući da je ova organizacija osnovana kao prvobitno nenasilna zajednica čiji je glavni cilj bio pročišćenje i uspostavljanje islama na samom severu zemlje, iznenađuje činjenica da se u roku od samo nekoliko godina ona pretvorila u jednu ekstremno nasilnu terorističku grupu. Analizirajući sam istorijski tok od nastanka pa do današnjih dana može se zaključiti da je ona od islamske organizacije evoluirala u terorističku organizaciju koja ima za cilj uspotavljanje islamske države. Zbog njene sve veće radikalizacije, došlo je i do operacija nigerijskih vojnih snaga radi njenog suzbijanja što je na kraju rezultiralo pomenutim ubistvom lidera Boko Harama. Međutim, paralelno sa operacijama snaga bezbednosti, došlo je i do porasta broja terorističkih akata ove organizacije, naročito nakon ubistva lidera. No, ta činjenica ne treba da iznenađuje imajući u vidu osvetničku prirodu ovog pokreta.\nSkup u Lagosu za spašavanje otetih nigerijskih djevojaka (foto: United Nations Photo on VisualHunt)\nMože se reći da je ova organizacija tokom 2014. i 2015. godine bila na svom vrhuncu zbog regija koje je obuhvatala, broja izvršenih terorističkih napada kao i uticaja koji je imala u Kamerunu, Čadu i Nigeru. Budući na već pomenuti geostrateški položaj, na severoistoku Nigerije, ni ove države nisu bile pošteđene. Napad na kamerunsku vojnu bazu u Kolofati, napad u pograničnom regionu jezera Čad kao i masakr civila u prekograničnom napadu na selo u Nigeru, dali su ovoj terorističkoj organizaciji i međunarodni karakter. Spletom okolnosti, potvrda za tezu o međunarodnom karakteru ogleda se i na primeru teškog mitraljeza domaće proizvodnje Zastava M02 “Kojot”. Ovo naoružanje nalazi se u redovima kamerunske vojske, ali su u ruke islamista dospeli 2014. godine kada su prešli granicu u severnoj provinciji Kameruna.\nMeđutim, već 2016. dolazi do slabljenja uticaja ove terorističke grupe kao i samog raskola na njenom vrhu. Glavni razlog za to bilo je Šekauovo neprihvatanje novog lidera Abu Musab al Barnavija imenovanog od strane ISIL-a. To je za posledicu imalo stvaranje dve frakcije u okviru ove terorističke organizacije i njenog dodatnog slabljenja. Ono što je u ogromnoj meri okarakterisalo ovaj period delovanja Boko Harama jeste rast i bombaša samoubica među decom što je izazvalo oštru osudu UNICEF-a, a u suprotnosti je sa Ženevskom konvencijom o pravima deteta (Protokol o učešću dece u oružanim sukobima). Već 2019. godine, Boko Haram potvrđuje svoj međunarodni uticaj preuzimajući odgovornost za napad u Koutougou na severu Burkine Faso u kojem je prema nekim navodima ubijeno 24 vojnika što je u ovoj zemlji bio najgori teroristički napad ikada zabeležen.\nS obzirom na trenutnu situaciju pandemije virusa COVID-19, svetski mediji su fokus svojih interesovanja preusmerile na rešavanje ovog problema dok su teroristički napadi ostali u senci aktuelnih dešavanja. Teroristički akti dodatno pogoršavaju stanje u slabije razvijenim zemljama kojima je ovakva pandemija već dovoljan izazov. Prema poslednjim dešavanjima s kraja novembra ove godine, pripadnici Boko Haram izvršili su napade na desetine farmera u severoistočnom delu Nigerije, a kako je već spomenuto, mesec dana kasnije preuzeli su i odgovornost za otmicu 340 dečaka u severozapadnom delu zemlje.\nPrimetno je takođe da međunarodni subjekti nisu preduzeli mnogo kako bi suzbili delovanje pomenute terorističke organizacije čime se postavlja pitanje zašto je to tako. Potencijalni odgovor bi mogao biti u nedovoljno posvećenoj spoljnoj politici glavnih međunarodnih aktera prema zemljama trećeg sveta koje se odnosi ne samo na borbu protiv terorizma već i na borbu protiv gladi i siromaštva. Države trećeg sveta su kroz vekove za nama bile predmet eksploatacije, marginalizacije i zanemarivanja i kao takve ostale na niskom stepenu razvoja. S druge strane, odgovor možda leži i u nedovoljnim međunarodnim vojnim kapacitetima kao i nedovoljnoj spremnosti za borbu u nepoznatom regionu kao što je Kanama kamp. Međutim, ne treba izostaviti iz vida nedovoljan stepen razvijenosti nigerijskih zvaničnih institucija kojima bi prisustvo velikih sila zapravo išlo u prilog jer bi ono omogućilo garant stabilnosti i mira u tom regionu.\nU cilju suzbijanja njenog dejstva uključeni su brojni međunarodni akteri SAD, snage Afričke unije, kao i pomoć iz Francuske, Velike Britanije, UN, Kine i Kolumbije.\nPrema učestalosti terorističkih napada koje sprovodi Boko Haram vidi se njihova beskompromisna predanost svojim primarnim ciljevima u uspostavljanju islamske države kao i to da njen uticaj u ovom regionu ne jenjava. Ona će i u narednim godinama predstavljati bezbednosni problem kako u Nigeriji, tako i u celom regionu Zapadne Afrike i nastaviće da sprovodi svoju radikalnu politiku. Trenutna situacija izazvana pandemijom može predstavljati pogodno tle teroristima za povećanje svojih terorističkih akata zbog preusmeravanja pažnje međunarodne javnosti sa problema bezbednosti na problem suzbijanja pandemije.


VUČIĆ: NE ISKLJUČUJEM IZNENAĐENJA U VAŠINGTONU (VIDEO) - TV ZONA PLUS - HD\nVUČIĆ: NE ISKLJUČUJEM IZNENAĐENJA U VAŠINGTONU (VIDEO)\nFriday, 21 August, 2020 Friday, 21 August, 2020 2 min read Redakcija TV Zona Plus\nPredsednik Srbije Aleksandar Vučić izjavio je da očekuje da na sastanku u Vašingtonu na dnevnom redu budu, prema dogovoru, samo ekonomske teme, ali da ipak ne isključuje iznenađenja.\nUpitan da li se na sastanku u Beloj kući na stolu mogu naći i političke teme, kako je nedavno najavio ministar spoljnih poslova Ivica Dačić, Vučić je rekao da ne zna šta domaćini mogu da ispostave kao teme, osim onoga o čemu je do sada obavešten, a to su ekonomske teme, o čemu se već govorilo.\n“Ne mogu da garantujem da neće, ali bih voleo da budu samo ekonomske teme, jer za politički dijalog i statusna pitanja je nadležna Evropska unija, u skladu sa odlukom UN, što smo ranije prihvatili. Ali, iznenađenja ne isključujem”, rekao je Vučić novinarima.\nKaže i da prati šta pišu prištinski mediji i da se zna s kim Priština ima kontakte i u američkoj i u briselskoj administraciji, te da Beograd nije došao do posebnih zaključaka, sem onoga što je i premijer privremenih institucija Avdulah Hoti već potvrdio, a to je da će se razgovarati o unapređenju ekonomskih odnosa na konkretan način.\n“Ako bude bilo šta drugo, bićete odmah obavešteni, reagovaću i obavestiću vas o tome”, rekao je Vučić.\nKosovo i Metohija, predsednik Srbije Aleksandar Vučić, pregovori, Vašington\nNOVAKOVIĆ ZAMENIK PREDSEDNIKA NIŠKOG PARLAMENTA\nGORAN MILJKOVIĆ PREDSEDNIK OPŠTINE BELA PALANKA


Donje Polje dobija novi asfalt | Palelive.com\nPočetna Regija Foča Donje Polje dobija novi asfalt\nFOČA – U Foči je počela prva faza rekonstrukcije gradskih saobraćajnica, koja podrazumijeva sanaciju dijela Svetosavske ulice u Donjem Polju.\nAsfaltiranje kolovoza u dužini oko 200 metara i zamjena ivičnjaka i trotoara na većem dijelu te dionice koštaće 65.000 KM, rečeno je Srni u opštini.\nSredstva za ovu fazu radova obezbijedilo je Ministarstvo za ljudska prava i izbjeglice BiH, odlukom iz oktobra 2014. godine o preusmjeravanju i raspodjeli sredstava iz 2012. i 2013. godine za projekte obnove i izgradnje komunalne i socijalne infrastrukture na prostorima gdje žive povratnici i raseljena lica.\nIzvođač radova je preduzeće “Ilidžaputevi” iz Istočnog Sarajeva, a rok za prvu fazu je 45 radnih dana.\nU narednoj fazi, predviđena je sanacija NJegoševe ulice u centru grada i u nastavku mosta na Ćehotini, a ti radovi biće finansirani iz opštinskog budžeta.\nPrethodni članakZapočeta podjela sadnice maline\nNaredni članakPokušaj iznuđivanja novca za ukradeno vozilo


Portal Sarajevo-RS.com - Otvoreni "Dani Kasindolskog bataljona"\nOtvoreni "Dani Kasindolskog bataljona"\nsubota, 17 jun 2017 12:24\nTradicionalna kulturno-sportska manifestacija "Dani Kasindolskog bataljona" otvorena je sinoć u Domu kulture u Kasindolu. Na manifestaciji je prisustvovao predsjednik Skupštine grada Istočno Sarajevo Miroslav Lučić.\nSinoć je u okviru ove manifestacije počeo i Memorijal "Boško Vujadin", turnir u futsalu, praćen nevremenom koje je prijetilo da prekine odigravanje prvog dana turnira, ali je ipak uz dogovor ekipa odlučeno da se završe sve četiri utakmice kako je rasporedom i planirano, piše portal "SportDC".\nPrvog dana turnira pobjede su ostvarili ekipe "Mesna industrija Sara" protiv "Kompexa" 1:0 i "Pekara Zlatno zrno" koja je savladala Caffe "Moskva" 2:1.\nTakođe, i ekipa "Kafana Vasa Ladački" je bila bolja od ekipe "Caffe Euro" rezultatom 2:1, dok je ekipa "Vojkovići centar" poražena od ekipe "Džudo klub Famos" sa 1:3.\nU okviru manifestacije "Dani Kasindolskog bataljona" održaće se i "Pohod na klanac" putevima kasindolskih boraca, koji je planiran za nedjelju, 18. jun, kada će polaznici krenuti isped kasindolskog Doma kulture u 8:00 časova.\nNarednog vikenda, u subotu, 24. juna sa početkom u 9:00 časova, biće služen parastos poginulim borcima i položeni vijenci na spomen obilježju u Kasindolu. Istog dana, od 10:30 časova, biće upriličen prijem za porodice poginulih boraca u Domu kulture.\nU nedjelju, 25. juna, uz prigodan kulturno-zabavni program koji je planiran u 21:00 čas, biće uručene nagrade i priznanja, čime će ovogodišnja manifestacija posvećena Kasindolskom bataljonu biti završena.\nViše iz ove kategorije « Koprivica: Stanje u OC "Jahorina" katastrofalno i zabrinjavajuće Povređena djevojka van životne opasnosti »


Arhivsko izdanje: 28/05/2012\nTomislav Nikolić: Novi čovek?28/05/2012Novoizabrani predsednik Srbije Tomislav Nikolić jedan je od najkontroverznijih političara u Srbiji jer je od ultranacionaliste došao do žestokog pobornika evropskih integracija. Srbija i BIH postigle dogovor o ugovoru o ekstradiciji optuženih28/05/2012Ugovor o ekstradiciji osoba optuženih za korupciju i organizovani kriminal proširenje je sporazuma između tužilaštava potpisanih prošle godine. Priština nezadovoljna odlaganjem liberalizacije viznog režima, evropskih integracija28/05/2012Kosovski zvaničnici traže od EU da više učestvuje u evropskom procesu zemlje. Kosovo se trudi da radikalne elemente drži podalje28/05/2012Hapšenje radikalnih islamista u Makedoniji povezano sa ubistvom pet osoba u blizini Skoplja u aprilu izazvalo je reakcije na Kosovu, u pogledu mogućeg prisustva radikalnog Islama. Rumunski obrazovni sistem potresaju skandali26/05/2012Plagijati u koje su umešana dva ministra obrazovanja predstavljaju ozbiljan udarac za sistem u Rumuniji i međunarodnu reputaciju zemlje. Pregled\nSaradnja regionalnih avioprevoznika radi unapređenja usluge23/05/2012Aviokompanije iz Srbije, Hrvatske, Crne Gore i Slovenije saopštile su da će zajednički koristiti svoje avione kako bi popravile avioprevoz u regionu. U ostalim vestima iz biznisa: Turska, Bugarska i Katar planiraju nekoliko velikih investicionih projekata. ReportažaUdar na nelegalne kockarnice širom Zapadnog Balkana21/05/2012Posle dužeg perioda u kome su bile u milosti države, kockarnice na Balkanu našle su se na meti policije. Foto priča\nTonski prilogBugarski gajdaši na međunarodnom takmičenju24/05/2012Bugarska se nada ulasku u Ginisovu knjigu rekorda spektakularnim nastupom 33 gajdaša koji su svirali pred oduševljenom publikom. Pretraga arhive\nPoUtSrČePeSuNeMaj 2013202122232425262728293031Jun 201312345678910111213141516171819


12.04.2018 u 11:42\nFridom haus: Srbiji najniža ocena za demokratiju od 2003.\nVAŠINGTON – Američka nevladina organizacija Fridom haus u izveštaju „Zemlje u tranziciji” navodi da su osnovne slobode i demokratske institucije Srbije nastavile da nazaduju tokom 2017. godine. To je najniža ocena demokratije koju je Srbija dobila u izveštaju Fridom hausa od 2003. godine, preneo je Glas Amerike. Fridom haus je ocenio da je aktuelna srpska vlada ostvarila neke značajne uspehe – proces pregovora o prijemu u EU je napredovao sporo, ali postojano. Vlada je, takođe, ostvarila dodatni uspeh u stabilizaciji javnih finansija i smanjenju javnog duga, uz umerene pozitivne reforme u cilju unapređenja poslovne klime, piše u izveštaju. S druge strane, navodi Fridom haus, pregovori o normalizaciji odnosa sa Kosovom su ostvarili malo suštinskog napretka tokom većeg dela


Lopetegi nije najgori, “nadmašio” ga je Kamačo – BiGportal.ba\nLopetegi nije najgori, “nadmašio” ga je Kamačo\nSada već bivši trener Reala, Hulen Lopetegi, neće ostati upamćen ni po čemu dobrom u svom kratkom boravku na klupi madridskog kluba.\nMalo je nedostajalo da obori neke neslavne rekorde Reala, iako je klub sa stadiona “Santjago Bernabeu” vodio samo na 14 utakmica u svim takmičenjima.\nSlab je učinak za trenera Reala kada pobedi na svega šest od 14 utakmica, a posebno kada doživi debakl poput onog u nedelju kada je u “el klasiku” Lopetegijev tim potučen do nogu od Barselone sa 5:1.\nŠest poraza uz dva remija i šest pobeda uz gol razliku 21:20, to je Lopetegijev učinak u Realu. Da ne govorimo o devetom mestu, koje je plod užasnog starta sezone za trostruke uzastopne osvajače Lige šampiona.\nTih 14 primljenih golova u deset rundi su ustvari najlošiji “učinak” kluba u poslednjih 10 godina i to je, pored neefikasne navale, jedan od razloga što je Lopetegi morao da spakuje kofere.\nMeđutim, Lopetegiju za utehu, ima i neko ko je znatno kraće imao prilike da sedi na užarenoj klupi Reala. Reč je o nekadašnjem desnom beku Reala i reprezentacije Španije, Hozeu Antoniju Kamaču.\n— OptaJose (@OptaJose) 29. октобар 2018.\nOn je u septembru 2004. godine na svega šest mečeva vodio Madriđane što je od 1929. godine najkraći boravak na klupi Reala.\nMeđutim, Kamačo je za razliku od Lopetegija u tih šest utakmica imao četiri startne pobede, nad Vislom iz Krakova u dva meča, potom nad Majorkom i Numansijom, da bi mu presudila dva uzastopna poraza u svega četiri dana, od Bajera iz Leverkuzena (3:0), te Espanjola (1:0).\nČini se da je Florentino Perez sada sa Lopetegijem, imao više strpljenja nego tada, kada je takođe bio prvi čovek kluba, ali nije vredelo i predsednik Reala je smatrao da je kraj oktobra bio pravi čas da se zahvali na saradnji bivšem selektoru Španije i potraži drugo rešenje.


Urbanistički Zavod Beograda - Knjiga Jan Gel\n„Život među zgradama – korišćenje javnog prostora“, srpsko izdanje\nJasnim, razumljivim rečenicama, interesantnim ne samo usko stručnim krugovima, već i široj publici, Gelova razmišljanja o javnim prostorima oslanjaju se na dragocena iskustva prošlosti, na poimanje urbanih procesa, ali uvek i na snagu primera. Stvaranje urbanog okvira izlazi iz granica pukog ređanja zgrada, i po njegovom uputstvu postaje umetnost stvaranja odnosa zgrada i ljudi u njemu. A cilj ovog odnosa je da se svi elementi koji ga čine dovedu u vezu u kojoj su raznorodni faktori stopljeni u organizovanu celinu koja je funkcionalna, zdrava, zanimljiva i nadasve sa dušom. Takva je upravo i ova Gelova knjiga, jer je on jedan od onih autora koji pišu onako kako i zamišljaju i planiraju grad – u beskrajnom bogatstvu sadržaja, humanim prostorom, punim aktivnosti. To je i preduslov da svaki grad ispuni cilj svoga postojanja.\nU prilog srpskom izdanju knjige o prijatnim gradovima i njihovim javnim prostorima podsećamo na reči profesora Ranka Radovića, prijatelja i kolege pisca ove knjige i velikog borca za kvalitetne javne prostore naših gradova: „Ne treba nama govoriti da ideje same po sebi ne čine urbanizam, još manje pojedinci i njihove knjige, ma kakve da su. Ali postoji nešto što bi se moglo zvati građenjem nove urbane kulture, za ovde i za naše vreme.“ To je pored odgovornosti u planiranju, misija ove generacije Urbanističkog zavoda Beograda, a ova knjiga jedan od najlepših napora te misije.